
Sfântul cuvios Moise, ungurul 
(s.v. 26 iulie / s.n. 8 august) 

ungurul 


XX 


Viaţa Sfântului cuvios Moise, ungurul, printre mulţi alţii, este o dovadă că omul 
poate, dacă voieşte, să se păzească curat. Sfântul cuvios Moise a vieţuit cinci- 
zeci de ani în lume şi zece în mânăstire. EI deci s-a nevoit timp de şaizeci de ani 
pe acest pământ, întru toată feciorelnica curăţie. Pe 26 iulie, Biserica Ortodoxă 

face pomenirea Sfântului Moise ungurul de la Lavra Pecerska din Kiev, ajutător 
al celor luptaţi de patima desfrânării. 

Rugăciune către Sfinţii cuvioși Moise etiopianul și Moise ungurul, pentru 
izbăvire de patimile desfrâului, beţiei și furtului (a episcopului Macarie 

Acatistul cuviosului Moise, ungurul 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
Sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 

Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă, binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi. 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
Să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


SR aie 3 


Acatistul cuviosului Moise Ungurul - 26 iulie - slujitor Dani: 
https://www.youtube.com/watch?v=nEItCMqYI-g 


&&& 
Condac 1 
Biruitorule făcător de minuni, cel ce eşti plin de Duhul Sfânt, cuvioase părinte 
Moise, minunat nevoitor şi tămăduitor al bolilor sufleteşti şi trupeşti, care ai 
îndrăzneală la Domnul, de toate nevoile ne izbăveşte, căci cu bucurie în inimi te 
chemăm: Bucură-te, cuvioase părinte Moise, minunat făcător de minuni şi al 
curăţiei apărător! 


Icos 1 

Făcătorul Îngerilor şi Domnul Puterilor te-a arătat, minunate, înger în trup şi 
rugător credincioşilor. Alergând la ajutorul tău, acestea cu bucurie îți aducem: 
Bucură-te, cu a îngerilor curăţie asemănându-te; 

Bucură-te, prea bunule învăţător al monahilor; 

Bucură-te, stea minunată a fecioriei; 

Bucură-te, împlinitorule cu râvnă al postului şi al înfrânării,; 

Bucură-te, chip luminos al blândeţii şi al smereniei; 

Bucură-te, cel ce eşti credincioşilor mângâiere; 

Bucură-te, ocrotitor ceresc al pământenilor; 

Bucură-te, cel ce ai luat jugul cel bun; 

Bucură-te, cuvioase părinte Moise, minunat făcător de minuni şi al curăţiei 
apărător! 


Condac 2 

Văzând Domnul curăţia inimii tale, te-a ales spre a cunoaşte slava cea cerească. 
Când laolaltă cu cei doi fraţi ai tăi, în oraşul Kiev te-ai mutat şi sfinților pur- 
tători de pătimiri Boris şi Gleb cu osârdie ai slujit, atunci tu, fericite, în rugă- 
ciuni ai stăruit, pe cât poate un tânăr puternic, voind sfinților să te asemeni. Pen- 
tru acestea, cu bucurie ai cântat lui Dumnezeu: Aliluia! 


Icos 2 

Având mintea purtătoare de Dumnezeu, o, cuvioase părinte Moise, prin mi- 
nunata pronie dumnezeiască, la râul Alt, oastea lui Sviatopolk a ucis pe fratele 
tău, Gheorghe, împreună cu sfântul purtător de pătimiri Boris. Tu însă, singur 
scăpând de la moarte, ai venit în oraşul Kiev la Predislava, sora lui Iaroslav şi 
ajungând acolo, te rugai Domnului întru nevoinţă. Noi, cei ce slăvim pe Dumne- 
zeu care te-a izbăvit, îţi grăim ţie acestea: 

Bucură-te, început al înţelepciunii, care frica de Domnul ţi-ai pus-o ca dreptar al 
Vieţii; 

Bucură-te, căci niciodată n-ai întristat pe Îngerul păzitor; 

Bucură-te, rază a luminii dumnezeieşti; 

Bucură-te, crin cu bună mireasmă a fecioriei şi a veşniciei; 

Bucură-te, căci cu credinţa cea adevărată ai bine plăcut lui Hristos Domnul; 
Bucură-te, neadormit rugător către Maica Domnului; 

Bucură-te, grabnicule vindecător al neputinţelor noastre; 

Bucură-te, vas ales al Duhului Sfânt; 

Bucură-te, cuvioase părinte Moise, minunat făcător de minuni şi al curăţiei 
apărător! 


Condac 3 

Cu putere de sus, dăruită ţie, şi cu îndelungă răbdare fiind tu prea împodobit, 
când te vedeai la mâini şi la picioare ferecat cu lanţuri grele şi păzit foarte, de 
iubire către Dumnezeu ardeai neîncetat, cântând aşa: Aliluia! 


Icos 3 

Fierbinte şi bună evlavie având, ai fost ispitit de o oarecare femeie tânără foarte 
bogată, al cărei bărbat, cu Boleslav la război plecând, nu s-a mai întors; aceea, 
primind în minte vederea bunătăţii tale, s-a aprins de poftă trupească de către ti- 
ne; însă tu toate răbdând, te rugai. De acestea, cu frică minunându-ne, cu bucu- 
rie îţi cântăm: 

Bucură-te, că de la vârstă fragedă te-ai dat slujirii lui Dumnezeu; 

Bucură-te, care pe Cel Unul mai mult decât toate ai iubit; 

Bucură-te, căci trupul, duhului l-ai supus; 

Bucură-te, răbdătorule a toate, pentru Domnul; 

Bucură-te, cel ce cu vitejie ai înfruntat viclenia văduvei; 

Bucură-te, mergătorule pe calea cea strâmtă a Evangheliei; 

Bucură-te, podoabă sfântă a Lavrei Pecerska - Kiev; 

Bucură-te, că prin tine Domnul Se slăveşte; 

Bucură-te, cuvioase părinte Moise, minunat făcător de minuni şi al curăţiei 
apărător! 


Condac 4 
Furtună de gânduri a adus neruşinata văduvă peste biserica sufletului tău, tul- 
burându-l, cuvioase, văzând că eşti rob credincios lui Hristos; pentru aceasta şi 

noi, cătând la furtuna de patimi şi nevoi ridicată pe marea vieţii, scăpăm la lima- 
nul rugăciunilor tale, cântând lui Hristos Domnul: Aliluia! 


Icos 4 

Auzind şi văzând sfânta-ţi vieţuire, lumea se uimeşte de puterea harului care 
iese din gura ta, proslăvind pe Domnul; pentru aceasta, şi noi, cu bucurie te cin- 
stim: 

Bucură-te, minunat ales al lui Dumnezeu; 

Bucură-te, care slava deşartă a lumii acesteia ai socotit-o gunoi; 

Bucură-te, că sufletul tău pentru prea dulcele Iisus l-ai pus; 

Bucură-te, că înaintea prestolului Domnului, împreună cu Puterile Cereşti şezi; 
Bucură-te, înălțătorule către nepătimire; 

Bucură-te, cuvioase părinte, că în răbdare eşti nebiruit; 

Bucură-te, părtaş al Luminii neînserate; 

Bucură-te, atrăgătorule puternic al darului dumnezeiesc; 

Bucură-te, cuvioase părinte Moise, minunat făcător de minuni şi al curăţiei 
apărător! 


Condac 5 

Stea izvorâtoare de Dumnezeu s-a arătat lumii viaţa ta, cuvioase părinte Moise, 
căci, mai mult decât orice ai iubit neprihănirea trupească şi duhovnicească şi, 
pentru aceste chinuri vremelnice, ai nădăjduit să fu izbăvit de chinurile veşnice, 
cântând cu mulţumire Domnului: Aliluia! 


Icos 5 

Văzând vrăjmaşul neamului omenesc a ta curată şi sfântă trăire, mai vârtos a în- 
fierbântat pe văduvă, care te-a îmbrăcat în haine scumpe şi cu mâncăruri dulci 
hrănindu-te, cu neruşinare te trăgea la lucru necuviincios; tu, însă, părinte sfinte, 
cu mai multă râvnă te rugai şi posteai. Pentru toate, îi cântăm acestea: 
Bucură-te, ostaş bun al lui Hristos; 

Bucură-te, al sfintei Biserici laudă şi bucurie; 

Bucură-te, cel ce de har dumnezeiesc eşti plin; 

Bucură-te, căci nu numai cu cuvântul, ci şi cu multe fapte ne înveţi; 

Bucură-te, ajutătorule grabnic al celor împovăraţi de felurite nevoi şi ispite; 
Bucură-te, alesule al lui Hristos, făcător de minuni; 

Bucură-te, că în fapte de vitejie, trăirea pământească ai săvârşit; 

Bucură-te, cel ce te-ai învrednicit să vezi slava lui Dumnezeu; 

Bucură-te, cuvioase părinte Moise, minunat făcător de minuni şi al curăţiei 
apărător! 


Condac 6 
Se propovăduieşte în toată lumea bărbăţia duhovnicească a faptelor tale, fericite, 
căci nici un preţ n-ai pus pe această viaţă. Ticăloasa femeie, cu foamea a pus la 

cale să te omoare, azvârlindu-te în temniță. Alţii, însă, te îndemnau, grăindu-ţi: 
“Cine nu va râde de nebunia ta; mai bine supune-te acestei femei!” Iar tu, feri- 
cite, ai răspuns: “Toată această împărăție urăsc, pentru Cel de sus” - cântând 
Domnului: Aliluia! 


Icos 6 

Ai strălucit aici în trup stricăcios cu lumină cerească, grăind cuvintele Evan- 
gheliei: „Cel necăsătorit se îngrijeşte de cele ale Domnului, cum să placă Dom- 
nului”. Aceleaşi şi noi îți cântăm: 

Bucură-te, părinte, cu lumina faptelor tale bune ai prea luminat lumea; 
Bucură-te, cel ce focul iubirii pentru Hristos în tine ai purtat; 

Bucură-te, ajutor grabnic în nevoi; 

Bucură-te, cel ce eşti îngeresc trăitor; 

Bucură-te, rugătorule pentru cei ce cinstesc sfântă pomenirea ta; 

Bucură-te, cuceritorule al odihnei veşnice; 

Bucură-te, moştenitor al bunătăţilor nespuse; 

Bucură-te, cuvioase părinte Moise, minunat făcător de minuni şi al curăţiei 
apărător! 


Condac 7 

Având dorire să placi Domnului cu viaţa şi credinţa nestinsă, ai fost îmbrăcat în 
chipul îngeresc monahicesc de către un ieromonah de la Sfântul Munte Athos; 
pentru strălucirea sfintelor tale fapte, cu râvnă te mărim şi lui Hristos Domnul 
care te-a proslăvit, Îi cântăm: Aliluia! 


Icos 7 

O nouă răutate a arătat femeia cea vicleană când, în nebunia sa, a poruncit să te 
facă famen, tu ca un mort şedeai întins, abia mai având puţină suflare în tine. Cu 
frică şi evlavie ne aducem aminte de îndelunga ta răbdare, te fericim, lăudându- 
te cu acestea: 

Bucură-te, că focul dragostei de Dumnezeu în inima ta nestins ai păstrat; 
Bucură-te, învăţător prea bun al vitejiei şi trezviei; 

Bucură-te, călăuzitorule către mântuire al credincioşilor; 

Bucură-te, cel ce eşti mai tare ca diamantul în răbdare, căci sângele tău ca o por- 
firă împodobeşte Biserica; 

Bucură-te, că la cuviosul Antonie, să slujeşti Domnului ai venit; 

Bucură-te, cel ce cu minunile tale ai prea slăvit Lavra Pecerska; 

Bucură-te, că ai supus voia ta voii Tatălui Ceresc; 

Bucură-te, cuvioase părinte Moise, minunat făcător de minuni şi al curăţiei 
apărător! 


Condac 8 

Străină minune află cei ce aleargă la tine, fericite Moise, căci, cu darul biruinţei 
asupra patimilor ai fost dăruit. Asemănându-te lui Moise cel dintâi, care cu toia- 
gul minuni a făcut, aşa tu, cu toiagul, patima fratelui a1 vindecat. Noi însă, mul- 
țumind pentru toate Domnului, care cu o asemenea tărie te-a dăruit, cu dragoste 
cântăm: Aliluia! 


Icos 8 

Plin de toate darurile dumnezeieşti, petrecând în peşteră zece ani, în tăcere, ai 
strălucit cu lumină cerească asemenea îngerilor şi ai primit să fii văzător de 
Dumnezeu, învrednicindu-te de fericirea celor curaţi cu inima, cuvioase părinte 
Moise. Pentru toate acestea, cu cuviinţă te chemăm: 

Bucură-te, căci prin tine Dumnezeu dăruieşte izbăvire din patimi; 

Bucură-te, fericite, cel ce eşti plinitor cu inimă curată al poruncilor; 

Bucură-te, că vrednic ai fost să vezi lumina dumnezeiască; 

Bucură-te, rugător neîncetat pentru sufletele noastre; 

Bucură-te, cel ce deprinderile Sfinților părinţi purtători de Dumnezeu ţi-ai în- 
suşit; 

Bucură-te, laudă înaltă a cuvioşilor; 

Bucură-te, că întru smerenie te-ai desăvârşit; 

Bucură-te, că adormirea ta, Sfânta Biserică o proslăveşte; 

Bucură-te, cuvioase părinte Moise, minunat făcător de minuni şi al curăţiei 
apărător! 


Condac 9 

Toată firea îngerească se minunează de înălțimea curăţiei tale, Biserica iarăşi te 
prea măreşte, căci tăinuitor al harului dumnezeiesc te-ai arătat şi să vezi faţă că- 
tre față pe Dumnezeu te-ai învrednicit. lar noi, totdeauna, împreună cu tine cân- 
tăm: Aliluia! 


Icos 9 

Ritorii cei mult grăitori nu se pricep să spună despre curăţia ta, fericite, iar noi, 
de dragoste fiind biruiţi, îndrăznim a-ţi cânta astfel de laude: 

Bucură-te, întăritorul neputincioşilor; 

Bucură-te, mângâierea celor întristaţi şi îndureraţi; 

Bucură-te, al celor buni povăţuitor; 

Bucură-te, pentru curăța feciorească de Dumnezeu încununat; 

Bucură-te, iubitor fierbinte al slavei dumnezeieșşti; 

Bucură-te, că ai înmulţit talantul dat ție; 

Bucură-te, că din toată inima pe Hristos Dumnezeu L-ai iubit; 

Bucură-te, candelă care luminezi inimile celor care te pomenesc; 

Bucură-te, cuvioase părinte Moise, minunat făcător de minuni şi al curăţiei 
apărător! 

Condac 10 

Dorind să-ţi izbăveşti sufletul, ai nesocotitit trupul tău. În Lavra Pecerska, a 
Sfântului Antonie, sfârşitul călătoriei pământeşti încheind, cu moarte evlavi- 
oasă şi sfântă te-ai săvârşit şi ca un biruitor, nu cu oamenii, dar cu îngerii cânţi 
Domnului: Aliluia? 


Icos 10 

Cu răbdarea ca un zid îngrădindu-te, te-ai arătat slujitor credincios lui Hristos 
Împăratului Ceresc şi pe calea cea strâmtă viaţa ţi-ai petrecut. Şi noi, cu drago- 
ste cinstind pomenirea adormirii tale şi dobândirea sfintelor tale moaşte, te feri- 
cim, cântând aşa: 

Bucură-te, al nostru reazem biruitor; 

Bucură-te, slobozitor al celor ispitiţi, care te cheamă în rugăciuni; 

Bucură-te, cel ce în bucuria Domnului ai intrat prin multe suferințe; 

Bucură-te, cel care ţi-ai spălat sufletul cu multe lacrimi; 

Bucură-te, căci cuvântul apostolului: “dragostea îndelung rabdă”, ai împlinit; 
Bucură-te, moştenitor cu sfinţii al fericirii Raiului; 

Bucură-te, care dai ajutor celor de departe şi celor de aproape; 

Bucură-te, fericite locuitor al lumii cereşti; 

Bucură-te, cuvioase părinte Moise, minunat făcător de minuni şi al curăţiei 
apărător! 


Condac 11 

Cântare de acatist îți aducem spre laudă şi mărire, cuvioase părinte Moise, să- 
vârşind cu râvnă sfânta pomenirea ta. Tu însă, cu milă primeşte puţina noastră 
rugăciune, fii nouă apărător, acoperitor şi rugător către Domnul. lar noi, adu- 
cându-ne aminte de bine plăcută vieţuirea ta şi de faptele cele mult nevoitoare, 
cântăm Ziditorului celui ce te proslăveşte: Aliluia! 


Icos 11 

Asemenea unei făclii dătătoare de lumină sunt cinstitele şi tămăduitoarele tale 
moaşte. Fiind vădite prin minuni, cucernice părinte Moise, lumină neînserată 
răsărindu-ne nouă, cu acestea, din inimă, cu veselie strigăm ţie: 

Bucură-te, pentru că în Viaţa veşnică ai intrat prin moartea vremelnică; 
Bucură-te, doctor al lui loan cel mult pătimitor; 

Bucură-te, crin crescut pe pământ, pentru grădinile Raiului; 

Bucură-te, lucrător al viei cereşti; 

Bucură-te, măslin cu rod îmbelşugat, din grădina lui isus; 

Bucură-te, slava cuvioşilor părinţi de la Pecerska; 

Bucură-te, liman lin al celor învăluiţi de patimi; 

Bucură-te, cel ce eşti de Dumnezeu prea slăvit în toată lumea; 

Bucură-te, cuvioase părinte Moise, minunat făcător de minuni şi al curăţiei 
apărător! 

Condac 12 

Cu harul dăruit ţie de Dumnezeu, slobozeşti de necurate patimi pe tot omul ce 
cu dragoste şi credinţă aleargă la sprijinul tău. Iar noi, lui Dumnezeu, care ni te- 
a dăruit grabnic şi milostiv tămăduitor, cu mulţumire îi cântăm: Aliluia! 


Icos 12 

Cântând viaţa ta, cea asemenea cu a îngerilor, te fericim, părinte Moise, căci la 
Domnul, rugător pentru noi fiind, apărător şi povăţuitor pe calea mântuirii, cu 
umilință îţi grăim aşa: 

Bucură-te, prea bun rugător pentru lume; 

Bucură-te, că nu doar monahilor, dar şi mirenilor, calea către cer ai luminat; 
Bucură-te, că inimile tuturor cu dragostea le atragi; 

Bucură-te, prin mulțime de minuni eşti proslăvit de Dumnezeu; 

Bucură-te, călătorule, care la Patria cerească ai ajuns; 

Bucură-te, răbdător în suferinţe, precum lov cel din vechime; 

Bucură-te, pururea în ispite ajutător; 

Bucură-te, al lumii har dumnezeiesc tămăduitor; 

Bucură-te, căci de tine se bucură Îngerii şi oamenii Îl slăvesc pe Dumnezeu; 
Bucură-te, cuvioase părinte Moise, minunat făcător de minuni şi al curăţiei 
apărător! 


Condac 13 (de 3 ori) 

O, prea minunat lucrător şi sfânt făcător de minuni, cuvioase părinte Moise, 
această puţină cântare de slavă, cu dragoste şi laudă îţi aducem. Cu milă pri- 
meşte şi roagă pe Dumnezeu şi Făcătorul a toate să ne dăruiască mântuire sufle- 
tească şi sănătate trupească, celor care cântăm cu credință Domnului: Aliluia! 


Apoi se zice iarăşi: 


Icos 1 

Făcătorul Îngerilor şi Domnul Puterilor te-a arătat, minunate, înger în trup şi ru- 
gător credincioşilor. Alergând la ajutorul tău, acestea cu bucurie îți aducem: 
Bucură-te, cu a îngerilor curăţie asemănându-te; 

Bucură-te, prea bunule învăţător al monahilor; 

Bucură-te, stea minunată a fecioriei; 

Bucură-te, împlinitorule cu râvnă al postului şi al înfrânării; 

Bucură-te, chip luminos al blândeţii şi al smereniei; 

Bucură-te, cel ce eşti credincioşilor mângâiere; 

Bucură-te, ocrotitor ceresc al pământenilor; 

Bucură-te, cel ce ai luat jugul cel bun; 

Bucură-te, cuvioase părinte Moise, minunat făcător de minuni şi al curăţiei 
apărător! 

Condac 1 

Biruitorule făcător de minuni, cel ce eşti plin de Duhul Sfânt, cuvioase părinte 
Moise, minunat nevoitor şi tămăduitor al bolilor sufleteşti şi trupeşti, care ai 
îndrăzneală la Domnul, de toate nevoile ne izbăveşte, căci cu bucurie în inimi te 
chemăm: Bucură-te, cuvioase părinte Moise, minunat făcător de minuni şi al 
curăţiei apărător! 


Și această: 


Rugăciune 


O, prea minunate şi purtătorule de Dumnezeu, părinte Moise, bine plăcutule al 
lui Hristos şi mare făcător de minuni, la tine, cu smerenie cădem şi ne rugăm: 
dă-ne să fim părtaşi ai dragostei tale pentru Dumnezeu şi pentru aproapele, aju- 
tă-ne să plinim voia Domnului în simplitatea inimii şi cu smerenie, poruncile 

Caută cu milosârdie spre sufletele credincioşilor şi ai tăi cinstitori, care aleargă 
cu credinţă la mila şi ajutorul tău. 


Auzi-ne, prea bunule plăcut lui Dumnezeu, pe noi, rugătorii tăi şi nu ne lepăda 
pe noi, cei ce avem nevoie de izbăvire şi care-ţi aducem cântare vrednică, feri- 
cindu-te. 

Părinte Moise, luminător al curăţiei, care proslăveşti pe Dumnezeu în Sfânta, fă- 
ră de început Treime, te lăudăm şi slăvim: pe Tatăl, pe Fiul şi pe Sfântul Duh. 
Acum ŞI pururea şi în vecii vecilor. Amin. 

Rugăciune către Sfinţii cuvioşi Moise etiopianul şi Moise ungurul, pentru 
izbăvire de patimile desfrâului, beţiei şi furtului (a episcopului Macarie 
Drăgoi) 


& a 


i 


Sfinților cuvioşi Moise etiopianul şi Moise ungurul, ca unii care din păcate grele 
şi fărădelegi cumplite v-aţi ridicat la treapta sfințeniei şi a vederii lui Dumnezeu, 
cu grăbire alergăm la voi, pentru mijlocirea iertării păcatelor şi pentru schim- 
barea desăvârşită a vieţii fraţilor şi surorilor noastre care trăiesc rău şi fac rău, 
călcând nu doar poruncile evanghelice, dar şi pe cele ale Decalogului şi ale con- 
ştiinţei omeneşti. Ne rugăm pentru robii tăi cuprinși de patimile desfrâului, 
beţiei și furtului (N), care s-au făcut pricină de pagubă, smintire şi nedreptăţire 
pentru aproapele, tâlhărind şi pe cele trupești, prin furtişaguri, dar şi pe cele su- 
fleteşti, răpind bucuria, pacea şi liniştea prin fapte de rușine. Au devenit vrăj- 
maşi ai propriei mântuiri, bucurie diavolilor şi mâhnire adâncă pentru cei iubiți 
din jurul lor. 


Sfinte Moise etiopiene, ca unul ce ai fost odinioară căpetenie de tâlhari, cu cri- 
mele, furturile şi tâlhăriile îndeletnicindu-te, dar lepădând întunericul acestei 
vieţuiri şi de bună voie luând asupra ta jugul cel monahicesc în pustia Egiptului, 
tu cu patimile îndelung te-ai războit şi ai devenit creştinilor pildă de grele ne- 
voințe şi adâncă smerenie. Viaţa ţi-ai sfârşit de sabie, sub asaltul tâlharilor pie- 
rind la bătrânețe, dorind să nu te împotrivești lor, după chipul Stăpânului Tău 
Hristos. 


Iar tu, Sfinte cuvioase Moise, cel ce erai maghiar de neam şi ostaș al cneazului 
din Kiev, în Polonia fiind luat prizonier, curtezanei celei viclene care încerca să 
te atragă în mreaja păcatului timp de cinci ani ai rezistat. Fiind apoi monah, tuns 
în ascuns, ţi-ai păstrat răbdarea întru necazuri şi Domnul a auzit glasul rugăciu- 

nii tale, certând pe cei ce te oprimau. In Lavra Peşterilor din Kiev întorcându-te, 
grabnic ajutător al tuturor celor care se luptă cu patima desfrânării ai devenit. 


Preamilostive Doamne, pentru aceasta punem mijlocitori pe Sfinţii cuvioşi Moi- 
se etiopianul şi Moise ungurul pentru răscumpărarea robilor Tăi (N) din robia în 
care ei, Doamne, singuri s-au vândut. Au nesocotit, astfel, darurile Tale şi înde- 
lunga 'Ta răbdare către noi, Doamne, însă cuvioşii Tăi Moise etiopianul şi Moise 
ungurul, cu sinceritate pocăindu-se, nu au dobândit doar iertarea păcatelor, ci de 
mari şi minunate daruri ale Duhului Sfânt s-au învrednicit. Căci Tu nu ești, 
Doamne, doar îndelung răbdător, ci eşti şi peste înţelegerea noastră de darnic şi 
de răsplătitor către cei care se întorc către Tine. Tu eşti Cel care ai făcut părtaş 
Raiului, întâia oară, un tâlhar pocăit. 


Pentru aceasta, Doamne, şi pentru rugăciunile Sfinților Tăi Moise etiopianul şi 
Moise ungurul, ajută pe robii Tăi (N), cuprinși de aceste grele patimi ale de- 
sfrâului, beţiei şi furtului. Dă-le iertare şi slobozire de păcatele şi fărădelegile 
lor, topeşte cu lacrimile pocăinţei patimile cumplite care îi stăpânesc şi la o no- 
uă viaţă închinată Ție îi ridică. Fă-i părtaşi celor care cu frică şi cutremur se 
închină Ţie şi dă-le vreme de pocăință pentru a răscumpăra cele rele cu cele bu- 
ne, răpirea cu dăruirea, rănirea cu mângâierea, beţia cu trezvia, patimile trupeşti 
cu înfrânarea, ura de oameni cu iubirea de aproapele, slujirea de sine cu slujirea 
lui Dumnezeu. Amin. 


Notă: 

Sfântul cuvios Moise etiopianul sau arapul (3 395) este sărbătorit la 28 august, 
iar Sfântul cuvios Moise ungurul, de la Lavra Peşterilor din Kiev (f 1043), este 
sărbătorit la 26 iulie. 


Sursa: 
https://episcopiascandinavia.se/rugaciune-catre-sfintii-cuviosi-moise-etiopianul-si- 
moise-ungurul-pentru-izbavire-de-patimile-desfraului-betiei-si-furtului-a-episcopului- 
macarie-dragoi/ 

Imnografie 


Condacul cuviosului Moise Ungurul: Întru cele înalte spre singurul Dumnezeu 
căutând, urând toate cele pământeşti, nepurtând grijă de trup, la chinuri cu băr- 
băţie te-ai dat; de aceea, foamea, setea, legăturile, zăvorârea în temniţă, cu pu- 
tere în toată fapta bună, fără cârtire ai răbdat; iar bătaie, scurgere de sânge şi 
tăiere de mădular, pentru curată fecioria ta, cu bărbăţie ai purtat. Și acum, cu 
cetele feciorelnice stând în faţa Sfintei Treimi, de toate ispitele, roagă să fie 
izbăviţi cei ce-ţi strigă ţie: bucură-te, Moise, fericite părinte! 


Troparul cuviosului Moise Ungurul: Ca un alt Iosif, al curăţiei şi al fecioriei 
iubitor, cinstitule şi la fel cu îngerii, Moise, cu cântări sfinte te cinstim noi, 
păcătoşii; cu sârguinţă ne rugăm ţie: roagă pe Hristos Domnul, să vindece pati- 
mile noastre şi să ne dăruiască nouă mare milă. 

Vieţile Sfinţilor - Cuviosul Moise ungurul 


Cuvant Ortodox - Cuviosul Moise ungurul - 26 iulie: 
https://www.youtube.com/watch?y=s0mO9EW Lfx0I 


SR 2% de 


Mult îndrăzneţul vrăjmaş s-a obişnuit ca să ridice război împotriva omului, prin 
patima desfrânării, că, prin acea întinăciune, întunecându-se omul, să nu pri- 
ceapă lucrurile lui Dumnezeu, căci numai cei curaţi cu inima Îl vor vedea. Asu- 
pra acestui război fericitul Moise, nevoindu-se mai mult decât alţii, a pătimit din 
destul, ca un bun ostaş al lui Hristos, până ce a biruit desăvârşit puterea 
necuratului vrăjmaş, iar nouă ne-a lăsat pildă viaţa lui binecuvântată. 


Fericitul Moise era de neam ungur şi iubit bine credinciosului, sfântului şi răb- 
dătorului de chinuri domn al Rusiei, Boris. EI îi slujea împreună cu fratele său, 
Gheorghe, care a fost ucis la râul Alti împreună cu Sfântul Boris, de către ostaşii 
lui Sviatopolc cel fără de Dumnezeu; căci venise peste domnul său şi i-a tăiat 
capul, pentru gherdanurile cele de aur pe care le pusese peste dânsul Sfântul 
Boris. Deci, fericitul Moise, izbăvindu-se singur de moarte, s-a dus în cetatea 
Kievului, la credincioasa soră a lui Iaroslav, care se ascunsese acolo de frica lui 
Sviatopolc. Rugându-se el lui Dumnezeu cu dinadinsul, n-a încetat până ce n-a 
venit drepteredinciosul domn Iaroslav, atrăgându-se de Jalea fratelui său şi a 
biruit pe Sviatopolc cel fără de Dumnezeu. 

Sviatopolc, scăpând în pământul leşesc, s-a întors iarăşi cu Voleslav şi a izgonit 
pe Iaroslav, iar el a stat în Kiev. Atunci Voleslav, întorcându-se în pământul 
său, a luat cu dânsul în robie pe două surori ale lui Iaroslav şi pe mulţi boieri de- 
al lui, între care a fost şi acest fericit Moise. 


EI a fost dus ferecat cu fiare grele de mâini şi de picioare şi păzit cu tărie; pentru 
că era puternic la trup şi frumos la faţă. Acest fericit, fiind văzut în pământul 
leşesc de o femeie oarecare de neam bun, frumoasă şi tânără, cu bogăţie şi 
putere multă şi al cărei bărbat plecase cu Voleslav şi nu se mai întorsese, pentru 
că a fost ucis în război, s-a rănit cu vederea de poftirea trupească spre acest 
cuvios şi a început a-l îndemna pe el cu cuvinte înşelătoare, zicându-i: "O, 
omule, pentru ce suferi nişte munci ca acestea, când tu prin mine ai putea să 
scapi de chinuri?" 


Moise i-a răspuns ei: VAşa a voit Dumnezeu”. 


lar femeia aceea a zis către dânsul: "De te vei supune mie, te voi izbăvi pe tine, 
te voi face mare în pământul leşesc şi mă vei stăpâni pe mine şi toată avuţia 
mea". 


Fericitul, pricepând gândul ei cel urât, i-a zis: 


Ea a zis: "Eu te voi răscumpăra, te voi face slăvit şi stăpân peste toată casa mea. 
Eu voiesc să te am de bărbat, numai să faci voia mea. Pentru că nu pot suferi să 
văd frumuseţile tale care se pierd fără de rânduială”. 


Fericitul Moise a zis către dânsa: 


Femeia, văzându-se lhpsită de nişte frumuseți ca acelea, s-a gândit la alt sfat dia- 
volesc, adică să-l răscumpere şi atunci se va supune, chiar dacă nu va voi el. A 
trimis la cel care îl robise, spunându-i că va da cât va voi, numai să-l vândă pe 


Dir de dr De dr De dr De Dr e dr e dr De dr dr de de de d de A dr d 


e PP XP IP E E 2 IE IP 3 3 E E E IP 3 IE E E ID IP IE E E XX 


Ar de Dr De Dr De Dr De de e De De De De de De de De de De de Ar de fr ră 


e PX IP 3 E PP IP IP 3 3 E 3 E IE 5 3 E E E 0 IP IE E XX 


Moise. Acela, găsind prilej de a câştiga o bogăţie oarecare, a luat o mie de 
galbeni de la dânsa şi i-a vândut ei pe Moise. Femeia, luându-l în stăpânire, îl 
trăgea fără de ruşine la păcat. Pentru că, dezlegându-l din legături, l-a îmbrăcat 
în haine de mare preţ şi îl hrănea cu bucate gustoase; apoi, îmbrăţişându-l cu 
dragoste, îl silea la pofta trupească. 

Fericitul Moise, văzând nebunia acelei femei, se silea mai mult la rugăciune 
şi la post, dorind pentru Dumnezeu pâine uscată şi apă, în curăţie, decât 
bucatele cele de mare preț şi vin gustos. Atunci el îndată s-a dezbrăcat de 
podoaba hainelor, precum a făcut Iosif şi a scăpat de păcat, nesocotind pentru 
nimic viața lumii acesteia. 


Deci, femeia, ruşinându-se, s-a pornit spre mânie şi s-a gândit să omoare cu 
foame pe fericitul Moise, ducându-l în temniţă. Dar Dumnezeu, care dă hrană 
tuturor, care a hrănit în pustiu pe Ilie, pe Pavel Tebeul şi pe mulţi alți robi ai Săi 
ce au nădăjduit spre Dânsul, n-a lăsat nici pe acest fericit, fiindcă a plecat spre 
milă pe o slugă a acelei femei, care în taină îi dădea lui hrană. 


Alţii îl sfătuiau, zicându-i: "Frate Moise, de ce te împiedici şi nu te însori cu 
această văduvă, care a trăit numai un an cu bărbatul ei, că eşti încă tânăr? Ea 
este mai frumoasă decât alte femei, are bogăţie nenumărată şi putere mare în 
acest pământ leşesc; că de ar voi, nici mai-marele cetății nu s-ar atinge de dânsa. 
Iar tu, fiind sărac şi rob, nu voieşti să-i fii stăpân? Dar poate vei zice: "Nu pot să 
calc poruncile lui Hristos". Oare nu zice EI în Evanghelie: Pentru aceasta omul 
va lăsa pe tatăl său şi pe mama sa şi se va uni cu femeia sa şi vor fi amândoi un 
trup... Asemenea zice şi apostolul: Mai bine este a se însura, decât a se aprinde. 
Acelaşi lucru zice şi despre văduve: Vreau ca văduvele tinere să se mărite. lar 
tu, nefiind legat de rânduiala călugărească, pentru ce te dai la muncile cele rele 
şi amare, pătimind astfel? De ţi se va întâmpla să mori în primejdia aceasta, ce 
laudă vei avea? Pentru că cine din drepţii cei dintâi s-au scârbit de femei, pre- 
cum a fost Avraam, Isaac şi Iacov, nimeni din ei, decât numai monahii aceştia 
de acum? losif numai puţin a fugit de femei, dar mai pe urmă şi el a luat femeie. 
Tu, de vei ieşi cu viaţă de la femeia aceasta, mi se pare că mai pe urmă vei căuta 
singur femeie. Deci, cine nu va râde de nebunia ta? Mai bine este a te supune 
acestei femei şi să fii liber şi stăpân în casa ei”. 


Fericitul Moise le-a răs 

Dacă Iosif s-ar fi supus mai întâi femeii lui Putifar, apoi n-ar fi împărăţit 
după aceea când şi-a luat femeia sa în Egipt. Dar Dumnezeu, văzând 
răbdarea lui dinainte, i-a dăruit împărăţia Egiptului. De aceea este lăudat şi 
între neamuri ca un înţelept întreg, deşi a avut fii. 


Eu nu doresc împărăţia Egiptului, nici să Sstăpânesc cu putere sau Să fiu mare 
în acest pământ leşesc; ci să mă arăt cinstit, departe în tot pământul Rusiei, că 
am defăimat toate acestea pentru împărăţia de sus. De aceea, de voi ieşi cu 
viața din mâinile acestei femei, nu voi căuta altă femeie, ci, voind Dumnezeu, 
mă voi face monah. Căci, iată ce zice Hristos în Evanghelie: Tot cel ce-şi va 
lăsa casă, fraţii, surorile, pe tată sau pe maică, pe femeie, pe fii sau satul unde 
s-a născut pentru numele Meu, va lua însutit şi va moşteni viaţa veşnică... 
Deci, pe voi să vă ascult? Sau pe Hristos? Apostolul zice: Cel neînsurat se 
îngrijeşte de ale Domnului, cum îi va plăcea; iar cel însurat se îngrijeşte de 
ale lumii şi cum va plăcea femeii. Deci, vă întreb acum: Cui se cade a sluji 
mai mult? Domnului Sau femeii? Ştiu că scrie şi aceasta: "Slugilor, ascultați 
pe stăpânii voştri, dar la bine, nu la rău”. Deci, să înţelegeţi voi, cei ce mă 
ţineţi, că niciodată nu mă va înşela frumuseţea femeiască, nici nu mă va 
despărţi de dragostea lui Hristos!" 


Femeia auzind acestea, i-a venit în cugetul său alt gând viclean şi a poruncit să 
pună pe fericitul pe cal şi cu multe slugi să-l poarte prin moşiile sale şi prin sate, 
zicându-i: "Toate acestea sunt ale tale, dacă îţi plac, şi cu toate să faci precum 
volieşti”. Apoi zicea şi către popor: "lată, stăpânul vostru şi bărbatul meu; deci, 
toţi, când îl veţi întâlni, să vă închinaţi lui!" 


Fericitul, râzând de nebunia ei, i-a zis: VÎn zadar te osteneşti, că nu vei putea 
să mă amăgeşti cu lucrurile cele stricăcioase ale lumii acesteia, nici să-mi furi 
duhovniceasca şi nestricăcioasa mea bogăţie. Deci, înţelege şi nu te osteni în 
deşert”. 


Femeia i-a zis cu mânie: "Oare nu ştii că eşti vândut mie? Deci, cine te va 
scoate din mâinile mele? Eu nu te voi libera nicidecum viu, ci te voi da la moa- 
rte după multe munci". 


Fericitul i-a răspuns cu îndrăzneală: "Nu mă tem de nici un rău, că Domnul 
este cu mine, Căruia de acum, după voinţa Lui, doresc să-I slujesc în viaţa 
monahicească”. 


În acea vreme, povăţuindu-l Dumnezeu, a venit de la Sfântul Munte la fericitul 
Moise un monah oarecare, preot cu rânduiala, şi l-a îmbrăcat în sfântul chip 
îngeresc, adică monahicesc. Acel monah l-a învăţat cum să trăiască în curăţie, 
spunându-i să nu-şi dea spatele său vrăjmaşului şi să nu se teamă de acea 

necurată femeie. După ce a plecat, a fost căutat pretutindeni, dar n-a putut fi 
aflat. 


Atunci femeia, deznădăjduindu-se de nădejdea sa, a făcut răni mari pe trupul cu- 
viosului monah Moise, căci, întinzându-l la pământ, a poruncit să-l bată cu 
toiege, încât şi pământul s-a umplut de sângele lui. 


Cei care-l băteau, îi ziceau: "Pleacă-te stăpânei tale şi fă voia ei; iar de nu vei 
asculta, trupul tău îl vom sfărâma în bucăţi şi după multe munci îţi vei da 
sufletul tău cu amar. Deci, miluieşte-te singur, leapădă aceste rupturi călugăreşti 
şi îmbracă-te în haine scumpe boiereşti şi numai astfel te vei izbăvi de muncile 
care te aşteaptă”. 


Viteazul Moise le-a răspuns: 


Femeia aceea, având multă grijă cum ar putea să-şi izbândească ruşinea sa, a 
scris în urma domnului Voleslav o scrisoare ca aceasta: "Ştii singur că bărbatul 
meu a fost ucis în războiul ce a fost cu tine, iar tu mi-ai dat voie să iau de bărbat 
pe care voi dori. Eu am iubit pe un tânăr din cei robiți de tine. Acela fiind 
frumos, l-am răscumpărat şi l-am luat în casa mea. l-am dat tot ceea ce a fost în 
casa mea, aur şi argint, şi i-am încredinţat lui toată puterea, numai să voiască să- 
mi fie bărbat; iar el toate acestea le-a socotit întru nimic. De aceea, de multe ori 
l-am chinuit cu foame şi cu bătăi, dar nimic n-am sporit. Nu i-a fost destul a fi 
ferecat cinci ani de cel care îl robise şi, iată, acum este al şaselea an de când a 
petrecut la mine. El a fost mult muncit de mine pentru neascultare. 'Toate 
acestea singur şi le-a atras asupra sa, pentru învârtoşarea inimii sale; iar acum 
încă este şi călugărit de un monah. Deci, tu ce porunceşti să fac cu dânsul?" 


Atunci domnul Voleslav a poruncit să vină acea femeie la dânsul şi să aducă şi 
pe Moise. Deci, ea a făcut după porunca lui. Voleslav, când a văzut pe cuviosul, 
îl silea mult să ia pe femeia aceea de soţie, dar nu l-a putut îndupleca. La urmă, 
a zis către dânsul: "Cine este atât de nesimţitor ca tine, de a se lipsi de multe 
bunătăţi şi de cinste şi a se da la munci amare? Să ştii că de acum îți stă înainte 
viaţa sau moartea. Ori faci voia stăpânei tale, ca să fu cinstit de noi şi să ai 
stăpânire mare, ori, neascultând-o, după multe şi cumplite munci ai să primeşti 
moartea!" 

Apoi a zis şi către femeie: "Cu nici un preţ să nu liberezi pe acest rob, ci ca o 
stăpână să faci cu el orice voieşti, ca să nu îndrăznească nici ceilalți a nu asculta 
pe stăpânul lor”. 


Cuviosul Părintele nostru Moise, i-a răs 


Lucrul acela s-a şi împlinit după proorocia cuviosului. Deci, acea femeie, luând 
mai multă stăpânire asupra lui, îl îndemna cu mai multă neruşinare spre păcat, 
încât a poruncit cu sila să-l pună în patul ei, sărutându-l şi îmbrățişându-l. Dar 
n-a putut nici cu această înşelăciune să-l atragă spre dorirea sa. 


Cuviosul a zis către ea: 


Femeia, auzind acestea, a poruncit ca în fiecare zi să-i dea o sută de lovituri. lar 
în urmă a poruncit să-i taie şi mădularele trupeşti. 


Deci, cuviosul Moise, zăcea ca un mort din cauza curgerii sângelui şi abia avea 
în sine puţină suflare. 


Voleslav, învoindu-se la aceasta şi vrând să facă cele plăcute acelei femei, 
pentru mărimea neamului ei şi pentru dragostea ce o avea către dânsa, a ridicat 
prigonire mare împotriva monahilor şi 1-a izgonit pe toţi din stăpânirea sa. 
Atunci Dumnezeu a făcut îndată izbândire pentru robii săi. Căci, într-o noapte, 
Voleslav a murit şi din această pricină s-a făcut mare tulburare în tot pământul 
leşesc. Deci, popoarele, sculându-se, au ucis pe episcopi şi pe boierii lor, între 
care şi pe acea femeie fără de ruşine. 


Pentru această mânie a lui Dumnezeu, care a fost după izgonirea monahilor, 
pentru călugăria cuviosului Moise, după mulți ani îşi aducea aminte doamna 
marelui domn al Kievului, Iziaslav, fuca lui Voleslav, rugându-l cu învățătura să 
nu gonească din stăpânirea sa pe cuviosul Antonie şi pe fraţii lui, din cauza 
tunderii fericitului Varlaam şi a lui Efrem famenul. 


Dar noi să vorbim despre ce ne stă înainte. Cuviosul părintele nostru Moise, 
întărindu-se puţin, s-a dus la peştera cuviosului Antonie, purtând pe sine rănile 
muceniceşti, ca un ostaş viteaz al lui Hristos şi vieţuia acolo cu dumnezeiască 

plăcere, nevoindu-se în rugăciuni, în post, în privegheri şi în toate faptele bune 
monahiceşti, prin care a biruit desăvârşit toate meşteşugirile necuratului vrăj- 
maş. 


Deci, pentru multe biruinţe ale patimilor celor necurate, care au năvălit îm- 
potriva acestui cuvios, Domnul i-a dăruit putere să biruiască aceleaşi patimi, 
care se luptă şi împotriva celorlalți. 


SR ae de 


Căci, un frate se lupta cu patima desfrânării şi, ducându-se la cuviosul acela, îl 
ruga să-l ajute, zicându-i: "Orice îmi vei porunci, mă făgăduiesc ca voi păzi 
până la moarte". 


Cuviosul i-a zis: VNiciodată în viaţa ta să nu vorbeşti cu femeie”. 


Deci, el s-a făgăduit cu osârdie, că va păzi această poruncă. Apoi sfântul, 
urmând celui dintâi Moise, care a făcut minuni cu toiagul său, s-a atins cu 
toiagul - fără de care nu putea să umble - de sânul fratelui şi cu durerea rănilor, 
pe care le suferise mai înainte, îndată s-au omorât patimile cele necurate din 
trupul acelui frate şi de atunci n-a mai avut nici o supărare. 

&&& 


Acest bun ostaş al lui Hristos a ajuns în pătimirea şi nevoinţa sa cea plăcută lui 
Dumnezeu până la şaisprezece ani, fiindcă cinci ani muncindu-se în legături de 
cel ce-l robise cu nevinovăție, a răbdat cu mulţumire răbdarea lui lov, pătimind 
cu bărbăţie mai mult decât Iosif. Apoi, petrecând liniştea de zece ani, asemenea 
cu îngerii din Muntele Athos, a strălucit mai mult decât alții, ca cel dintâi 
Moise, prin cele zece porunci date prin rânduirea îngerului din Muntele Sinai. 


De aceea şi acest cuvios Moise, s-a învrednicit cu adevărat a fi văzător de 
Dumnezeu, pentru că s-a aflat vrednic fericirii celor curaţi cu inima. El s-a mu- 
tat să vadă pe Dumnezeu față către faţă în ziua de 26 iulie, fiind încă viu 
cuviosul Antonie. În peştera aceea zac şi până acum făcătoarele de minuni moa- 
şte ale acestui sfânt bărbat, care nu şi-a întinat curăța. 


Deci, Sfântul Moise şi după moarte biruieşte patimile cele trupeşti cu moaştele 
sale, precum a adeverit Sfântul loan mult pătimitorul. Acela, fiind luptat de 
patima desfrânării, s-a închis în peştera cu moaştele cuviosului Moise; şi, 
îngropându-se până la umeri, se ruga lui Dumnezeu. După ce a pătimit mult, 
mai pe urmă a auzit glasul Domnului, zicându-i să se roage la moaştele 
sfântului. După ce loan mult pătimitorul s-a rugat cuviosului Moise, îndată s-a 
izbăvit de războiul cel dinlăuntru şi a biruit patima desfrânării. 

Asemenea şi pe alt frate, pătimaş de aceeaşi supărare, l-a izbăvit acelaşi Sfânt 
Ioan, când i-a dat un os din moaştele cuviosului Moise, ca să-l lipească de trupul 
său, precum se scrie în viaţa cuviosului loan mult pătimitorul. 


Deci, să ne fie şi nouă povăţuitor spre a ne izbăvi din toate necurăţiile, cuviosul 
acesta, Moise care îndreaptă prin rugăciunile sale la calea mântuirii şi cu dânsul 
să ne închinăm feţei lui Dumnezeu Celui închinat în Treime, Căruia 1 se cuvine 
slavă, acum şi pururea şi în vecii vecilor. Amin. 

Viaţa cuviosului Moise, ungurul (26 iulie/8 august) 

Cuviosul era de loc din Ungaria şi un apropiat al binecredinciosului cneaz - 
"purtător de pătimiri” - Boris; şi îi slujea acestuia împreună cu fratele său, 
Gheorghe. Acesta a fost ucis împreună cu Sfântul Boris la râul Alt, când a vrut 
să-l apere cu trupul său de ucigași. Scăpând de la moarte, fericitul Moise a venit 
la Kiev, ascunzându-se acolo de neruşinatul Sviatopolk, până când cucernicul 
cneaz laroslav l-a biruit. Când Sviatopolk, care a fugise în Polonia, s-a întors 
împreună cu cneazul Poloţki Boleslav şi l-a alungat pe Iaroslav, instalându-se la 
Kiev, Boleslav se retrage în ţara sa, luând ostatice două surori ale lui Iaroslav şi 
mulţi boieri ai acestuia; printre ei se afla şi fericitul Moise, încătuşat la mâini şi 
la picioare cu lanţuri grele de fier. Pentru că era puternic la trup şi frumos la 
chip, îl păzeau foarte. 


În Polonia, fericitul a fost văzut de o femeie frumoasă, tânără, cu faimă şi foarte 
bogată. Soţul său a fost ucis în atacul asupra Kievului. Minunându-se de 
frumuseţea lui Moise, stârnindu-şi pofta trupească către cuvios, a început a-l 
îndupleca cu cuvinte de linguşire: "De ce suferi aceste chinuri, când ai minte pe 
care o poţi folosi pentru a te elibera din aceste cătuşe şi suferințe?” Moise îi 
răspunse: "Aşa a fost voia Domnului!" Ea 1-a răspuns atunci: "Dacă mi te supui, 

te voi slobozi şi te voi face om mare în Polonia, şi vei avea stăpânire asupra mea 
şI asupra ținutului meu”. 


Cunoscând gândurile sale rele, fericitul i-a spus: "Care bărbat, ascultând de soția 
lui, a făcut vreun lucru bun? Primul zidit, Adam, ascultând de femeia lui a fost 
izgonit din Rai. Cum voi fi eu liber, când mă voi face rob femeii? Căci nu am 
cunoscut femeie de la naştere". 


Ea îi răspunse însă: "Te voi răscumpăra şi te voi face mie bărbat; împlineşte 
doar voia mea, căci mi-e milă să văd cum nebunește piere frumuseţea ta”. 


Fericitul Moise îi răspunse: "Află, dar, că nu-ţi voi împlini voia; nu doresc nici 
puterea ta, nici bogăția. Mai de preţ este pentru mine curăţia sufletească şi 
trupească. Fiind neascultător, nu vreau să-mi pierd truda de cinci ani, în care mi- 
a dăruit Dumnezeu răbdare să port fiarele acestea; pentru aceste munci, 
nădăjduiesc să fiu izbăvit de muncile cele veşnice”. 


Atunci femeia a luat o altă hotărâre diavolească: "Dacă îl voi răscumpăra, mi se 
va supune şi fără voie”. 


Stăpânul lui Moise, folosindu-se de prilej, i-a cerut 1000 de galbeni şi i l-a dat 
pe Moise. Luând stăpânire asupra lui, îl ademenea cu neruşinare la lucruri 
ticăloase. L-a îmbrăcat în haine scumpe şi-l hrănea cu mâncări dulci, iar cu 
braţele sale necurate îl cuprindea şi îl silea la mângâieri trupeşti. Fericitul 
Moise, văzând turbarea ei, mai mult se dădea rugăciunii şi postului. Şi-a scos 
hainele frumoase, ca oarecând Iosif - şi a fugit de păcat, nesocotind fericirea 
acestei vieţi. 


Femeia, însă, ruşinată, s-a umplut de mânie şi a pus la cale să-l omoare pe fericit 
cu foametea, aruncându-l în temniţă. Dumnezeu, care dăruieşte hrană la toată 
făptura şi care, oarecând, l-a hrănit pe Ilie în pustie, nu l-a lăsat nici pe acest 
fericit. A plecat către milă inima unui rob al acelei femei şi acela îi aducea în 
taină mâncare. 


Unii încercau să-l înduplece: "Frate Moise, ce-ţi strică să te însori? Eşti tânăr, 
iar această văduvă a trăit cu soţul său doar un an şi este mai frumoasă ca alte 
femei; are o avere mare şi multă putere; dacă ea ar dori, chiar şi cneazul ar lua-o 
în seamă. Tu eşti rob în temniţă şi nu vrei să fii domnul ei. Dacă vei zice: "Nu 
pot să calc poruncile lui Hristos” - nu spune, oare, Hristos în Evanghelie: 
Pentru aceea va lăsa omul pe tatăl şi pe mama sa şi se va lipi de femeia sa şi vor 
fi amândoi un trup? (Matei 19:5). Tu, însă, nu eşti legat cu cinul monahicesc, ci 
liber de el, de ce voieşti relele şi amarele chinuri şi aşa, suferi? Dacă se va 
întâmpla să mori în acest necaz, ce laudă vei avea? Cine se scârbea de femei din 

primii drepţi? Avraam? Isaac? lacov? Dar tu, dacă vei scăpa viu de această 
femeie, după aceea - aşa credem noi - vei căuta femeie; şi cine nu va râde atunci 
de nebunia ta? Mai bine ar fi să te supui acestei femei." 


Fericitul Moise le răspundea: "Vai, fraților, dacă mulţi drepți s-au mântuit cu 
femei, eu unul sunt păcătos şi nu mă pot mântui cu femeie. Dar, dacă Iosif ar fi 
ascultat mai devreme de femeia lui Putifar, nu ar fi împărăţit mai târziu, când şi- 
a luat soție în Egipt (Facere 39 şi 40). Dumnezeu, văzând răbdarea lui, i-a dăruit 
împărăţia Egiptului, de aceea s-a şi proslăvit din neam în neam pentru curăţie, 
deşi avea copii. Eu, însă, nu doresc nici împărăţia Egiptului, nici domnia în 
Polonia, nici slava de pe tot întinsul pământului rusesc, ci toate acestea le urăsc, 
pentru împărăţia cerească. De aceea, dacă voi ieşi viu din mâinile acestei femei, 
niciodată nu voi căuta o altă femeie, ci cu ajutorul Domnului, mă voi face 
monah. Căci scris este: “Şi oricine a lăsat case sau fraţi, sau surori, sau tată, sau 
mamă, sau femei, sau copii, sau ţarine, pentru numele Meu, înmulțit va lua 
înapoi şi va moşteni viaţa veşnică.” (Matei19:29) 


Deci, să vă ascult pe voi mai mult, sau pe Hristos? Apostolul spune: “Cel necă- 
sătorit se îngrijeşte de cele ale Domnului, cum să placă Domnului, iar cel ce s-a 
căsătorit se îngrijeşte de cele ale lumii, cum să placă femeii (1 Cor. 7:32, 33). 
Vă întreb: pentru cine se cade să muncim: pentru Hristos, sau pentru femeie? 
Deci, înţelegeţi voi, care mă ţineţi întemnițat, că niciodată nu mă va linguşi fru- 
museţea femeiască şi nu mă va smulge de la dragostea lui Hristos!" 


Auzind acestea, văduva a poruncit să pună pe fericit pe un cal şi, cu alai de 
multe slugi să-l poarte prin oraşele şi satele sale, spunând: "Toate acestea sunt 
ale tale, dacă vrei". Şi a dat poruncă: "Acesta este domnul vostru şi soţul meu. 
Întâlnindu-l, închinaţi-vă lui". Fericitul, râzându-şi de nebunia femeii, i-a spus: 
"În zadar te trudeşti, nu poţi să mă îndupleci cu lucrurile vremelnice ale acestei 
lumi, nu-mi vei fura bogăţia nepieritoare. Înţelege şi nu te osteni fără rost”. 


Femeia, mânioasă, 1-a spus: "Au nu ştii că-mi eşti vândut? Nu te voi lăsa viu, ci 
şi după multe chinuri te voi da morţii”. Fericitul i-a răspuns cu îndrăzneală: "Nu 
mă tem de nici un necaz, căci cu mine este Dumnezeu, Căruia de acum, după 
voia Lui, doresc să-l slujesc prin viaţa monahicească”. 


În acest timp, din Pronia Dumnezeiască, a venit la fericitul Moise un ieromonah 
din Sfântul Munte şi l-a tuns în sfântul cin îngeresc; l-a învăţat multe despre 
feciorie, cum să nu se lase biruit de vrăjmaşul şi să nu aibă teamă de această 
femeie stricată; apoi, a plecat. L-au căutat peste tot, dar nu l-au mai găsit. 


Femeia, deznădăjduindu-se, a chinuit tare pe monahul Moise: întinzându-l, a 
poruncit să-l bată cu fiare, iar pământul s-a îmbibat de sângele lui. 

Călăii îi spuneau: "Supune-te doamnei tale, fă voia ei. Dacă nu asculţi, îţi vom 
zdrobi trupul în bucăţi”. Le răspundea Moise cu vitejie: "Fraților, grabnic faceţi 
ce vi s-a poruncit. lar eu nicicum nu pot lepăda de călugărie monahism şi de 
dragostea Domnului". 


Femeia, îngrijindu-se cum să se răzbune pe cuvios, l-a dus, în sfârşit, la judecată 
la cneazul Boleslav. Acela îl îndemnă pe Moise să asculte de stăpâna sa şi să-i 
devină soţ, să fie un domn cunoscut şi slăvit în pământul Poloniei. 


Cuviosul Moise îi răspunse: " Şi ce folos are omul, dacă toată lumea o va do- 
bândi, dar îşi va pierde sufletul? De ce îmi făgăduieşti slava şi cinstea de care, 
în curând, te vei lipsi chiar tu şi te va primi mormântul neavând nimic? Aşa şi 
această femeie stricată, va fi omorâtă cu cruzime". 


După aceasta, dobândind şi mai multă putere asupra lui Moise, femeia, cu 
neruşinare îl ademenea la păcat tot mai mult şi a poruncit săă fie pus cu de-a sila 
în aşternutul ei; îl cuprindea, îl săruta, dar nici aşa nu-l putea ispiti cu pofta sa. 
De aceea, a poruncit să i se dea în fiecare zi câte o sută de lovituri, după care, a 
poruncit să i se taie părțile tainice ale trupului. Cuviosul Moise stătea întins ca şi 
mort, Din pricina sângelui curs, abia mai sufla. 

Fund părtaş şi dorind să placă mai mult acestei femei, Boleslav a pornit o 
prigoană mare asupra monahilor şi i-a alungat pe toţi din ţinutul său. Într-o 
noapte, Boleslav a murit în chip neaşteptat, iar în Polonia a avut loc o răscoală. 
Poporul s-a răzvrătit, a bătut mulţi boieri, iar printre aceştia a fost ucisă şi acea 
femeie neruşinată. 


Cuviosul Părintele nostru Moise, prinzând putere, a venit la Kiev, în peştera 
cuviosului Antonie, purtând asupra sa rănile muceniceşti, ca un viteaz ostaş al 
lui Hristos; şi a trăit bineplăcând lui Dumnezeu în post, rugăciune, sărăcie şi în 
toate faptele bune ale unui monah. Zece ani a petrecut cuviosul în mănăstirea 
Pecerska - Kiev, în peşteră - şi s-a dus la Domnul. 


Pentru multele biruinţe asupra patimii desfrânării, i-a dăruit Dumnezeu puterea 
să dea ajutor celor care se află în aceleaşi încercări. 


Un frate, fund luptat de patima desfrânării, a venit la cuvios şi 1-a cerut ajutorul. 
"Făgăduiesc să ţin până la moarte - i-a spus el - ceea ce îmi vei porunci." 
Cuviosul i-a spus: "Niciodată în viaţa ta să nu spui un cuvânt vreunei femei”. 
Acela a făgăduit cu tărie. Atunci, cuviosul s-a atins de el cu toiagull lui, fără de 
care nu putea umbla, din pricina durerii de la rănile primite mai înainte şi, dintr- 
o dată, au murit toată patima în trupul acelui frate. De atunci, nu au mai fost 
pentru el acest fel de ispite. 

Sfântul Moise, ungurul, râvnind să păzească fecioria, a îndurat jigniri, suferinţe 
şi chinuri. Lui se roagă pentru a fi apăraţi de siluire cei feciorelnici, sau pentru 
păzirea curăția cei căsătoriţi, precum şi pentru ajutor în toată lupta cu trupul. 


Sfintele lui moaşte împreună cu moaştele sfinţilor de la Pecerska - Kiev se 
odihnesc în peşterile Lavrei Sfintei Adormiri Pecerska - Kiev. Adresa: Ucraina, 
or. Kiev, str. lanvarskovo vostania, nr. 25. Tel.: (8-10-38044-290-46-27). 


O părticică din moaştele Sfântului Moise se află în Biserica Pogorârii Sfântului 
Duh în cimitirul Lazarevsk, din Moscova. Adresa: str. Sovietskoi Armii, nr.12. 
Biserica se află în parcul de copii "Festivalinii”. Tel. (095)289-24-75, 289-23- 
09. e-mail: lazarevskoe Qmail.ru . 

Sfântul Nicolae Velimirovici — Proloagele de la Ohrida din 26 iulie 


Sfintul Nicolae Velimirovi 3 A 
Să Po v 


4 Vol. 
Iulie = Decembrie 


Pomenirea Sfântului sfinţit mucenic Ermolae 


Sfântul Ermolae a fost preot în Nicomidia în timpul domniei împăratului Maxi- 
mian. El a fost între cei două mii de mucenici pe care împăratul 1-a osândit să fie 
arşi de vii, împreună cu biserica în care se aflau (vezi pomenirea la 28 decem- 
brie). 


Dar prin purtarea de grijă a lui Dumnezeu s-a întâmplat că sfinţitul Ermolae, îm- 
preună cu alți doi preoți, Ermip (Hermippas) şi Ermocrat (Hermocrates) au scă- 
pat de moartea aceasta. 

La vreme după aceea Sfântul sfințit Ermolae 1-a botezat pe cel care avea să fie 
Sfântul mare mucenic Pantelimon, doctorul fără de arginţi, împreună cu care a 


şi fost judecat, torturat şi omorât prin decapitare. 


Ermip şi Ermocrat au luat şi ei mucenicia împreună cu dânşii şi cu toţii au fost 
încununaţi cu cununile biruinţei şi slavei în împărăția lui Hristos. 


Ei au luat cu cinste mucenicia cam pe la anul 304. 
Pomenirea Sfintei cuvioase muceniţe Paraschevi 


Această Sfântă muceniţă s-a născut la Roma din părinţi creştini, fiind crescută 
de mică întru toată rânduiala credinţei în Hristos. 


Sfânta Paraschevi s-a ostenit pururea cu bucurie mare şi cu râvnă să împlinească 
toate poruncile lui Dumnezeu. Crezând cu tărie şi ducându-şi viaţa conform cre- 

dinţei, Sfânta Paraschevi 1-a îndrumat şi pe alţii la calea mântuirii sufletului şi a 
vieţii duhovniceşti. 


După ce părinţii ei au murit, fiica Paraschevi a împărțit toată moştenirea ei săra- 
cilor şi s-a tuns întru îngerescul chip. Ca monahie ea a predicat credinţa creştină 
cu o râvnă încă şi mai arzătoare, neascunzând-o şi neascunzându-se de nimeni, 
cu toate că în acele timpuri stăpânirea romană dezlănţuise deja persecuțiile cele 
sângeroase împotriva creştinilor. 


Astfel, comunitatea evreiască, a celor plini de toată răutatea, au denunţat-o pe 
Sfânta Paraschevi pentru vina de a predica credinţa interzisă, drept pentru care 
sfânta a fost adusă la judecată înaintea împăratului Antonin. Toate linguşirile 
împăratului nu au putut să zdruncine credinţa roabei lui Dumnezeu. Ei au tor- 
turat-o apoi cu foc, aşezându-i pe cap un coif încins la roşu. Dar Domnul a izbă- 
vit-o tainic de la aceste chinuri şi eliberată fund, muceniţa a părăsit Roma. 


Ea a călătorit din cetate în cetate, întorcându-i pe păgâni la credinţa cea adevă- 
rată. Ea a mai stat la judecată înaintea stăpânitorilor şi judecătorilor în încă două 
cetăți şi a fost torturată sălbatic pentru credinţa în Stăpânul Hristos, chinuri în 
timpul cărora ea a lucrat multe minuni şi din care, cu puterea lui Dumnezeu, s-a 
vindecat repede şi minunat. 


Ca întotdeauna păgânii atribuiau minunile ei vrăjitoriei, iar faptul că se însănă- 
toşea minunat din torturi, necuraţilor lor zei. 


Sfânta muceniţă Paraschevi i-a zis odată cezarului care o tortura: 


La sfârşit, un oarecare cezar pe nume Tarasie i-a tăiat capul cu sabia. Astfel 
această slăvită muceniţă şi-a încheiat alergarea acestei vieţi pline de roadele bo- 
gate ale luptelor duhovniceşti. 


Sfintele ei moaşte au fost mutate la Constantinopol. Ea a luat cu cinste muce- 
nicia pentru Hristos în veacul al doilea. 


Pomenirea Sfântului cuvios Moise, ungurul 
Acesta a fost de la curtea tânărului cneaz rus Boris. Când ticălosul Sviatopolsk 


cel fără de Dumnezeu 1-a ucis pe Boris, Moise a scăpat cu fuga şi s-a adăpostit 
la Kiev. 

Puțin mai după aceea el a fost luat rob în Polonia, de către regele polonez Bo- 
leslav şi a fost vândut pe o mie de bani de aur unei tinere văduve depravate, al 
cărei bărbat fusese ucis în război. Această depravată a voit să se destrăbăleze cu 
Moise, care însă a respins-o cu tărie, căci el îşi făgăduise viaţa lui Dumnezeu în- 
tru toată curăţia sufletului şi trupului. 


Ea atunci i-a oferit ca să îl ia de bărbat după lege, dar el a respins-o cu aceeaşi 
tărie. Acela a fost timpul în care în taină, Moise a izbutit să se îmbrace întru în- 
gerescul chip, tuns fiind de către un monah athonit şi aşa s-a înfăţişat înaintea 
stăpânei lui îmbrăcat în haine călugăreşti. 


Pentru aceasta, stăpâna cea desfrânată I-a legat şi a poruncit să fie biciuit cu săl- 
băticie şi castrat. Ea I-a chinuit pe mucenicul Moise cu tot felul de chinuri timp 
de cinci ani. 


Dar regele polonez Boleslav a fost ucis pe neaşteptate într-o răscoală, în timpul 
căreia această depravată a fost ucisă şi ea. 


Sfântul şi mucenicul Moise a fost astfel lhber să scape şi să se întoarcă la Kiev, 
unde s-a închinat vieţii celei de rugăciune, de tăcere şi de linişte. 


Omorându-şi însuşi întru sine patimile cele amarnice ale trupului, a putut după 
aceea şi altora mulţi să le ajute să biruiască în acest cumplit război. 


Sfintele lui moaşte s-au aflat făcătoare de minuni, mulți primind vindecarea la 
ele (vezi viaţa Sfântului loan mult pătimitorul, la 8 iulie). 


După ce a mai vieţuit întru monahiceştile şi sihăstreştile nevoinţe timp de zece 
ani în Lavra Peşterilor, Sfântul mult pătimitor Moise, ungurul s-a odihnit întru 
Domnul în douăzeci şi şase de zile ale lunii iulie, din anul 1043, strămutându-se 
la feciorelnica împărăție a lui Hristos. 


Cântare de laudă la Sfântul Moise, ungurul 


Moise lui Dumnezeu viaţa şi-o a făgăduit, 
Întru întreaga curăţie. 

EI liber e cu duhul, 

chiar în cătuşa sclaviei, 

Și liber dă răspuns desfrânatei stăpâne, 

Ce sclavă e, legată cu necurate patimi: 
„Ce bărbat vreodată mântuitu-şi-a sufletul 
de necuratele patimi, 

uitându-se în gura unei femei? 

Din cauza femeii Adam a pierdut Raiul. 


Din pricina Dalilei, Samson cu ruşine-a pierit. 
Sedus de femei, marele Solomon, atot înțeleptul, 


întru cea de râs idolatrie s-a prăbuşit. 
Al lui Irod cap sucitu-l-a o femeie, 

Și pentru o desfrânată Irod 

Capul Botezătorului loan l-a tăiat. 


Lui Dumnezeu îi sunt eu rob, femeie, 
Deci nu mă tulbura! 

Cată-ţi însoțitor dintru a ta lume, 

Căci eu ţie nicicum mă voi pleca. 

Cu tine împreună nu-i nici o fericire, 

Eu curat vreau să fiu, pentru Dumnezeu: 
Aceasta-i sfânta datoria mea. 


Nici linguşiri, nici aur, nici toată-a ta putere 
Nu mă vor rătăci, nici în trup, nici în Suflet. 
Dumnezeul meu, Cel Atotputernic, 

El mă va ajuta, curăția să-mi ţin. 

Curăţia e sfântă, căci curate sunt 

Apele ce în Rai şipotesc. 

Curat e Dumnezeu, cel care pe noi 

Curaţi ne-a zidit. 

EI voieşte ca noi 

Curaţi să fim şi curaţi fiind, 

Să ne mântuiască. 

Curăţia, femeie, slava creștinului este!" 


Cugetare 


Nici de cea mai mică patimă nu poate scăpa omul fără o mare luptă. Sfinţii pă- 
rinţi au numit întotdeauna patima desfrânării şi prea desfrânării, moarte. Când 
desfrânatul se izbăveşte de patima desfrânării, este ca şi cum el ar învia din 


morți. 


Pentru cei care viețuiesc în lume, patima desfrâului se stârneşte cel mai adesea 
prin simţul văzului, câtă vreme pentru cei care viețuiesc în singurătatea schitu- 
rilor această necurată patimă, ca şi altele, se stârneşte prin închipuire şi ima- 


ginaţie. 

Sfânta cuvioasă Sara, care a fost o mare nevoitoare, s-a luptat cu greaua patimă 
a desfrâului timp de treizeci de ani. Ea se lupta cu această patimă şi o biruia 
întotdeauna cu rugăciunea. 


Odată dracul curviei a venit aievea înaintea Sarei şi i-a zis: „M-ai biruit!" 
Dar Sara a răspuns cu smerita înţelepciune: „Nu eu, ci Domnul meu Hristos." 


De atunci, gândul desfrânării a părăsit-o pentru totdeauna. 


ate de 


Când Sfântul cuvios Pimen a fost întrebat cum poate omul să se lupte cu dracul 
curviei. 


Sfântul a zis: „Biruindu-şi mai întâi stomacul şi limba, omul va putea după 
aceea să se stăpânească desăvârşit pe sine întru toate." 


2 3% 3 


Sfântul Antonie cel mare a zis că în trup sunt trei feluri de porniri: „întâia este a 
firii, a doua este din lipsa de măsură în hrană, iar a treia este de la diavoli." 


Alţi părinți socot că mânia şi mândria întăresc patima curviei. Cu toţii însă 
afirmă că, în afară de paza omului asupra lui însuşi şi a străduinţelor lui, este 
neapărată trebuinţă de ajutorul lui Dumnezeu în dezrădăcinarea cu totul a ace- 
stei grele şi urâte patimi. 


Viaţa Sfântului cuvios Moise, ungurul, printre mulţi alţii, este o dovadă că omul 
poate, dacă voieşte, să se păzească curat. Sfântul cuvios Moise a vieţuit cinci- 
zeci de ani în lume şi zece în mânăstire. EI deci s-a nevoit timp de şaizeci de ani 
pe acest pământ, întru toată feciorelnica curăţie. 


Luare aminte 


Să luăm aminte la minunata biruinţă asupra Amoreilor (losua 24): 
e Lacuma trimis Dumnezeu viespi înaintea poporului lui Israel, care i-a 
gonit de la ei pe regii Amoreilor, care astfel au fost bătuţi de Israel; 
e La cât de puternic este Domnul Dumnezeu, la cum îi surpă El pe mândri 
şi pe nedrepți, prin intermediul unor lucruri foarte mici. 


Predică despre nenorocirea celor care se leapădă de Hristos după ce L-au 
cunoscut pe EI 

Căci dacă, după ce au scăpat de întinăciunile lumii, prin cunoaşterea Dom- 
nului şi Mântuitorului nostru lisus Hristos, iarăşi se încurcă în acestea, ei 
sunt învinşi; li s-au fâcut cele de pe urmă mai rele decât cele dintâi. 


Fraţilor, strălucitoare sunt razele soarelui, dar mai strălucitoare sunt cuvintele 
acestea ale sfântului apostol. Căci razele soarelui luminează trupurile, fraților, 
iar sufletele nu le pot nicicum lumina: pe când ale apostolului cuvinte lumi- 
nează cu adevărat sufletul. Apostolul vede cu limpezime înălțimile şi adâncimile 
sufletului omenesc, pe care le luminează cu cuvintele lui, din dragoste arzătoare 
faţă de noi, ca noi cunoscându-le, să putem păşi sigur şi fără să ne temem pe 
calea mântuirii noastre. 


EI în cuvinte puţine ne dă două învățături de căpetenie. 


Y” Prima este că nimeni nu poate scăpa de ticăloşia şi necurăţia lumii 
acesteia decât prin cunoaşterea Stăpânului şi Mântuitorului nostru Iisus 
Hristos. Fără cunoaşterea Stăpânului EHristos, nimeni nu poate să vadă 
sau să cunoască necurăţia acestei lumi şi fără cunoaşterea Lui nimeni nu 
poate să scape şi să se curăţească de întinăciunea lumii. 

YA doua învăţătură este aceea că omul care, după ce L-a cunoscut pe 
Stăpânul şi Mântuitorul lisus Hristos fugind de necurăţia lumii, se 
întoarce iar la întinăciunile ei, atunci unuia ca acesta i se fac cele de pe 
urmă mai rele decât cele dintâi. Căci cunoscând lumina, el se întoarce 
înapoi la întuneric, care i se face acum lui mult mai întunecat decât 
înainte. Și cunoscând dreptatea, el se scufundă din nou în nedreptăţi, 
primind pentru aceasta o pedeapsă mult mai cumplită. Și cunoscând 
sfințenia, el cade înapoi întru sălbăticie, făcându-se astfel mai sălbatic 
decât oricând înainte. 


Sfântul apostol nu pregetă să îl compare pe cel care cade astfel cu câinele care 
se întoarce înapoi la vărsătura lui şi cu scroafa care, după ce a fost spălată şi 
țeselată, se întoarce să se bălăcească în noroi. 


Oricine Îl cunoaşte pe Domnul Dumnezeu lisus Hristos cunoaşte şi cele ce îi 
sunt de trebuinţă spre mântuire: căci el primeşte o vedere nouă cu care vede 
toate întinăciunile, minciunile şi nedreptăţile lumii şi primeşte şi puterea ca să 
fugă de ele. 


De aceea el trebuie să lupte, el nu are voie să privească înapoi, căci îl paşte 
primejdia ca să cadă iar şi de data aceasta, veşnic. EI nu are voie să îl ispitească 
pe Dumnezeu de mai multe ori: căci dacă Dumnezeu i-a ajutat grabnic întâia 
oară, El nu se va mai grăbi aşa de mult să îl scape şi a doua oară şi şi mai mult 
va dura până ce îl va scăpa a treia oară. 

O, cât de luminătoare ne sunt nouă cuvintele sfântului apostol, fraților! 


O, Stăpâne Doamne lisuse Hristoase, cela ce eşti Atotputernic şi Mul- 
tmilostiv, nu Te depărta de la noi în ceasul neputinţelor noastre, ci ne 
izbăveşte pe noi când întinăciunea acestei lumi voieşte să ne înghită iar, Căci 
noi numai Ţie ne închinăm şi pe Tine Te Slăvim în veci. Amin. 

Pr. Silviu Cluci - Sfântul Moise ungurul - 26 iulie 


Pe 26 iulie, Biserica Ortodoxă face pomenirea Sfântului Moise Ungurul de la 
Lavra Pecerska din Kiev, ajutător al celor luptaţi de patima desfrânării. 


De loc din Ungaria, Sfântul Moise a fost un apropiat al bine credinciosului 
cneaz rus Boris. Când ticălosul Sviatopolsk cel fără de Dumnezeu l-a ucis pe 
Boris, Moise a scăpat cu fuga şi s-a adăpostit la Kiev. 


Puțin mai după aceea el a fost luat rob în Polonia, de către regele polonez 
Boleslav, şi a fost vândut pe o mie de bani de aur unei tinere văduve, al cărei soţ 
fusese ucis în atacul asupra Kievului. 


Minunându-se de frumuseţea cuviosului, stârnindu-şi pofta trupească, aceasta a 
încercat în multe feluri să-l ademenească, Moise însă a respins-o cu tărie, căci el 
îşi făgăduise viaţa lui Dumnezeu întru toată curăția sufletului şi trupului. Ea 
atunci i-a oferit ca să îl ia de bărbat după lege, dar el a respins-o cu aceeaşi tărie. 


În acest timp, din pronia dumnezeiască, a venit la fericitul Moise un ieromonah 
din Sfântul Munte şi l-a tuns în sfântul cin îngeresc; l-a învăţat multe despre 
feciorie, cum să nu se lase biruit de vrăjmaşul şi să nu aibă teamă de această 
femeie stricată; apoi, a plecat. 


Imbrăcat în haine călugărești, Moise s-a înfăţişat înaintea stăpânei lui. Pentru 
aceasta, stăpâna cea desfrânată l-a legat, şi a poruncit să fie biciuit cu sălbăticie 

ŞI să 1 se taie părțile tainice ale trupului. Ea l-a chinuit pe mucenicul Moise timp 
de cinci ani. 


După câţiva ani, regele polonez Boleslav a fost ucis pe neaşteptate într-o răs- 
coală, în timpul căreia au fost ucişi mulți boieri printre care şi acea femeie. 
Astfel, cuviosul Moise a fost eliberat şi a putut pleca înapoi la Kiev, unde s-a 
dedicat vieţii celei de rugăciune, de tăcere, şi de linişte în Lavra Peşterilor. 


Pentru multele biruinţe asupra patimii desfrânării, Dumnezeu 1-a dăruit puterea 
să dea ajutor celor care se află în aceleaşi încercări. 


Sfântul Moise Ungurul, râvnind să păzească fecioria, a îndurat jigniri, suferinţe 
şi chinuri. Lui se roagă pentru a fi apăraţi de siluire cei feciorelnici sau pentru 
păzirea curăției cei căsătoriţi, precum şi pentru ajutor în toată lupta cu trupul. 


După ce a mai vieţuit ca monah timp de zece ani în Lavra Peşterilor, Sfântul 
mult pătimitor Moise Ungurul s-a odihnit întru Domnul în douăzeci şi şase de 
zile ale lunii iulie, din anul 1043. 


Sfintele lui moaşte s-au aflat făcătoare de minuni şi sunt în peșterile Lavrei 
Sfintei Adormiri Pecerska - Kiev. Dumnezeu l-a slăvit pentru răbdarea sa, dă- 
ruind şi sfintelor sale moaşte putere împotriva patimilor trupeşti. 


Sfântul loan mult pătimitorul, fiind luptat de patima desfrânării, s-a închis în 
peştera Lavrei, şi, îngropându-se până la umeri în dreptul moaştelor cuviosului 
Moise. După ce a pătimit mult, a auzit glasul Domnului zicându-i să se roage 
sfântului ce era aproape de el. Deci după ce loan mult pătimitorul s-a rugat 
cuviosului Moise, îndată s-a izbăvit de războiul cel necurat şi a biruit patima 
desfrânării. 

Asemenea şi pe alt frate pătimaş, acelaşi Sfânt loan l-a izbăvit de o supărare ca 
aceea, când i-a dat un os din moaştele cuviosului Moise, ca să-l lipească de 


trupul său. 


In icoană, cuviosul Moise este redat cu un crin în mână, semn al nevoinţei 
pentru curăția trupească şi sufletească. 


Să avem parte de rugăciunile Sfântului Moise! 

Sfântul Moise ungurul (26 iulie / 8 august) 


Sfântul Moise a luptat în secolul al XI-a. El era de origine maghiară. Împreună 
cu fratele său George, a slujit la curtea domnitorului mucenic Boris, de care era 
puternic ataşat. Numai Moise, singur a supraviețuit după uciderea domnitorului. 
S-a refugiat la Kiev, în casa lui Predislav, sora prințului Yaroslav. În timpul 
şederii sale, sfântul şi-a dedicat tot timpul rugăciunii. 


După ce Yaroslav a învins Svyatopolk, el a fugit în Polonia, dar curând s-a 
întors cu o nouă armată şi a luat Kiev-ul. 


Moise a fost capturat de regele Boleslaw şi dus în Polonia. Acolo, o văduvă 
nobilă bogată, observând puterea și frumuseţea lui, îl cumpără pentru 3 mii de 
bani de aur şi i-a zis: "Dacă mă asculţi, te voi face mare în toată ţara noastră, mă 
vei avea pe mine şi toată bogăţia mea". 


EI i-a înţeles dorinţa necurată şi a răspuns: "Cine, după ce şi-a luat soția şi a 
ascultat-o, a păzit legea? Adam s-a încredințat femeii sale şi a fost alungat din 
paradis. Samson era puternic şi prin femeie a fost vândut celor de altă seminţie. 
Solomon, ajungând la adâncul înţelepciunii, supunându-se femeii, s-a închinat 
idolilor. Irod multe biruinţe a făcut, dar, robindu-se de femeie, a tăiat pe loan 
Înainte-mergătorul. Deci, cum voi fi eu liber când mă voi face rob femeii, pe 
care n-am cunoscut-o niciodată?" 


Femeia a răspuns:" Vei fi soţul meu, permițându-mi să mă bucur de frumusețea 
ta”. 

La aceasta el iia spus: "Nu vreau nici putere, nici bogăţia ta. Decât toate acestea, 
mie îmi este mai bună curăţia cea trupească şi sufletească. Nu voi distruge 
munca celor cinci ani pe care Domnul mi-a onorat să le suport în aceste legături. 
Nu merit un astfel de chin, aşa că sper să scap de el pentru toată eternitatea.” 


Vaduva a încercat să-l seducă cu diverse trucuri, dar Moise, ca şi noul Iosif, a 
rezistat tuturor ispitelor, îngreunându-se postul şi uciderea cărnii. 


Având în vedere rezistenţa sa faţă de acestea, femeia a ordonat să fie aruncat în 
închisoare şi condamnat la moarte, dar Domnul I-a inspirat pe unul din slujitori 
să-1 aducă în mod secret mâncare. 


Prietenii sfantului încercau să-l convingă să accepte căsătoria cu văduva, spu- 
nând că este greșit să o evite că și patriarhul Vechiului Testament, Iosif a avut 
soție, că numai călugări nu se căsătoresc. 


Sfântul a răspuns că sfatul lor este mai rău decât cel dat de şarpe în paradis, 
pentru că el a decis să păstreze puritatea, să se dedice dragostei lui Dumnezeu. 


Când femeii i s-a spus despre aceste cuvinte ale lui Moise, i-a poruncit să stea 
pe cal şi să-i se arate toate bunurile, anunțând țăranilor că este stăpânul lor şi 
soțul ei. 


Sfântul, simțind milă de încercările ridicole ale văduvei, a asigurat-o că nimic 
nu-l va forţa să renunţe la binecuvântările nepieritoare pe care le aveau aleșii. 


In secret un călugărul athonit, care trecea prin această ţară l-a îmbrăcat în 
sfântul chip îngeresc, adică monahicesc şi i-a apărut femeii îmbrăcat aşa. 


Furioasă, văduva a ordonat să fie torturat şi sfâşiat cu clești de metal, astfel încât 
pământul a fost inundat de sângele lui. 


Călăului care voia să-l salveze de tortura cea mai brutală, sfântul 1-a spus: 
"Frate, nu pot refuza jurămintele monahale. Nici o tortură, nici un foc, nici o 
sabie nu poate să mă priveze de dragostea lui Dumnezeu şi de acest mare chip 
îngeresc ”. 


A venit regele Boleslaw, care a încercat să-l convingă pe Moise să accepte 
oferta văduvei. După ce a a văzut refuzul sfântului, i-a permis femeii să facă cu 
el tot ceea ce dorea, temându-se că altfel exemplul său ar putea înclina ceilalți 
servitori să nu se supună stăpânilor. 

Apoi, femeia a ordonat să-l dezonoreze pe călugăr și în fiecare zi să 1 se dea o 
sută de lovituri cu un bici. lar sfântul, mai multe zile, a suferit cu curaj bătăi şi 
trata-mente crude. 


După cum a prezis sfântul, dreptatea lui Dumnezeu a fost în cele din urmă rea- 
lizată. Boleslav, care a început o persecuție violentă împotriva călugărilor, a fost 
brusc lovit de boală şi a murit a doua zi. În toată împărăţia a început tulburare, 
rebeli au ucis pe episcopii şi pe boierii lor, iar în timpul acestor evenimente, a 
fost ucisă şi văduva. 


După ce a primit libertatea după şase ani de încercări, în care virtuțile sale au 
înflorit, îl asemănau cu lov şi cu Sfântul Iosif, călugărul Moise a putut să se 


întoarcă la Kiev. 


A intrat în Lavra de la Pecerska sub conducerea Sfântului Antoniu, petrecând 
aproximativ zece ani în tăcere şi rugăciune. 


După ce a atins un înalt grad de perfecţiune spirituală şi s-a umplut cu har, el a 
adormit la 26 iulie 1043 . 


Moaştele Sfântul Moise sunt păstrate în peșterile apropiate. 


De-a lungul secolelor, mulți creştini s-au îndepărtat de luxul și ispitele cărnii, 
conform rugăciunilor sale. 


Din cartea "Synaxar: Vieţile sfinților Bisericii Ortodoxe" , publicată în editura 
Mănăstirii Sretenski. 


Sursa: http://pravoslavie.ru/55323.html 

Cuviosul Moise, ungarul 


Duhul cel necurat, diavolul, orbeşte inimile care sunt înrobite de urâta patimă a 
curviei. Astfel nu vor reuşi niciodată să-l vadă pe Dumnezeu, de vreme ce 
numai cei curaţi cu inima se vor învrednici de aceasta, aşa cum Însuşi Domnul 
ne-a asigurat. 


Pe acest câmp al războiului duhovnicesc s-a luptat cu înverşunare cu necuratul 
duşman şi cuviosul părintele nostru Moise, care a învins în cele din urmă în chip 
glorios, oferindu-se pe sine ca un exemplu viu de cuminţenie şi de puritate. 


Cuviosul Moise era ungur de neam şi era unul dintre cei mai îndrăgiţi slujitori ai 
principelui martir Boris. În slujba acestuia din urmă se afla şi fratele lui Moise 
Gheorghe. Când Sfântul Boris a fost ucis de nelegiuitul Sviatopolk la râul Alta, 
împreună cu toţi generalii săi, fericitul Moise a fost singurul care a scăpat cu 
viaţă. S-a refugiat atunci la evlavioasa Predislava, sora lui Iaroslav, care l-a 
ascuns de Sviatopolk. Fără să poată fugi în alt loc, bravul Moise rămase acolo, 
rugându-se neîncetat lui Dumnezeu. 


Între timp evlaviosul principe Iaroslav, supărat de moartea nedreaptă a fratelui 
său iubit Boris, se ridică împotriva lui Sviatopolk şi-l învinse. Tiranul se refugie 
în Polonia, se alie cu regele ţării acesteia Bolieslav şi se porni cu multă armată 
împotriva Kievului. Iaroslav fu învins şi Sviatopolk se urcă pe tronul Rusiei. 


După această victorie a lui Sviatopolk, aliatul său regele Bolieslav se întoarse în 
țara sa, luând cu sine ca sclavi pe mulți dintre prizonierii de război. Printre 
aceştia erau - vai! - şi cei doi fraţi ai lui Iaroslav, boierii săi, precum şi fericitul 
Moise, legaţi toţi de mâini şi de picioare cu lanţuri grele. 

In Polonia cuviosul rămase în închisoare timp de cinci ani, suferind cu răbdare 
detenţia prin rugăciune şi prin prea slăvirea lui Dumnezeu. 


SR ae de 


Odată, o femeie tânără şi frumoasă, foarte bogată şi influentă, care era dintre 
principesele de la curte, l-a văzut pe frumosul şi puternicul Moise şi a fost foarte 
atrasă de înfăţişarea lui. 


Topindu-se de dorinţa cea trupească, se apropie de dânsul şi-i spuse ademenitor: 
- Ah, omule! Suferi degeaba aceste chinuri. Imi pari foarte capabil şi inteligent. 
De ce să nu te eliberezi deci din aceste chinuri şi tristeţi? 


Moise îi răspunse liniştit: 
- Pentru că aşa a vrut Dumnezeu. 


Femeia insistă: 
- Dacă vei asculta de mine, te voi elibera şi te voi face stăpânul meu şi principe 
peste toată Polonia. 


Fericitul înţelese scopurile ei necuviincioase şi-i răspunse: 

- Care dintre oameni, care a ascultat de femeie şi i-a predat întreaga sa voinţă, a 
făcut bine? Cel dintâi creat dintre oameni, Adam, a ascultat de Eva şi a fost 
alungat din paradis. Samson, cel mai puternic dintre oameni şi biruitor asupra 
vrăjmaşilor, la sfârşit fu predat de o femeie în mâinile filistenilor. Solomon, care 
ajunsese pe culmile înţelepciunii dumnezeieşti, a păcătuit în faţa lui Dumnezeu, 
urmând plăcerilor oferite de femei. Ca să nu mai vorbim de Irod, care deşi a fost 
încununat cu multe victorii, la sfârşit a devenit robul unei femei şi a tăiat de 
dragul ei capul Sfântului loan Botezătorul. Cum, deci eu, fiinţă liberă, să mă las 
robit de o femeie, pe care nici nu o cunosc şi nici nu am mai văzut-o vreodată? 


- Dar te voi elibera, strigă cu patimă femeia. Te voi face bogat şi slăvit şi con- 
ducător al casei mele. Te voi lua de bărbat. Numai împlineşte-mi această 
dorinţă! Stinge flacăra care îmi arde sufletul! Lasă-mă să mă bucur de frumu- 
sețea ta! Nu mă pot împăca cu gândul că frumuseţea şi puterea ta ar putea să se 
piardă degeaba! Dacă vei accepta propunerea mea, eu îmi voi împlini dorinţa şi 
tu vei deveni stăpânul meu, domnul averii şi al puterii mele, conducătorul 
boierilor. Ce spui, deci? 


- Ascultă odată pentru totdeauna, răspunse cu demnitate minunatul Moise. Nici 
voinţa ta nu o voi urma şi nici bogăţia şi puterea ta nu mi le doresc. Curăţia 
inimii şi a trupului sunt mai presus de toate acestea. Nu sunt vinovat pentru ceea 
ce sufăr aici în lanţuri şi chinuri. De aceea sper ca acestea să mă scape de lan- 
ţurile şi chinurile cele veşnice. 

Când femeia văzu că este în pericol să piardă o asemenea frumuseţe trupească şi 
sufletească, primi un alt sfat de la diavol. 


Dacă-l voi răscumpăra din închisoare, se gândea, va fi obligat să mă asculte 
chiar şi împotriva voinţei sale. L-a trimis deci pe omul ei de încredere de la 
curte la şeful închisorii ca să-i ceară să-l vândă pe Moise, cu orice preţ. Acela a 
înţeles că era o bună ocazie ca să se îmbogăţească şi-l vându pentru trei mii de 
monede de aur! 


După ce femeia l-a dobândit pe Moise, a dat ordin să fie adus în faţa ei, să 1 se 
scoată cătuşele, să fie dezbrăcat de zdrenţele pe care le purta, să fie spălat şi 
îmbrăcat cu haine bogate. Apoi ordonă să li se aducă mâncăruri gustoase şi-l 
forță pe cuvios prin toate mijloacele să le guste şi în acelaşi timp să se lase 
pradă dorințelor ei păcătoase. 


Dreptul însă, asemenea lui Iosif, fugi din braţele ei, se dezbrăcă de acele haine 
bogate şi evită păcatul, gândind la nimicnicia lumii şi a plăcerilor ei. Se ascunse 
undeva în curte şi începu să se roage, să postească şi să privegheze. Preferă să 
mănânce pâine uscată pentru Dumnezeu, decât mâncăruri bogate şi băuturi 
alese, cu preţul întinării sufleteşti. 


Furioasă, femeia dădu ordin să fie închis şi lăsat să moară de foame. Dumnezeu 
însă nu-l părăsi pe robul său, care-şi pusese nădejdea doar în El. Unuia dintre 
slujitorii acelei femei 1 se făcu milă de Moise şi-l hrănea pe ascuns. 


Între timp ceilalţi slujitori de la curte încercau prin toate mijloacele să-l con- 
vingă pe Moise să asculte de femeie. Îi spuneau: 

- Frate Moise, ce te împiedică să te căsătoreşti cu dânsa? Eşti încă tânăr. lar 
această femeie este văduvă şi a apucat să trăiască numai un an cu primul ei soţ. 
Frumuseţea ei este rară, bogăţia nenumărată şi puterea ei foarte mare. lar dacă ar 
fi vrut să se căsătorească cu oricare dintre principi, nimeni nu ar fi refuzat-o. Şi 
tu, care eşti prizonier şi rob al acestei femei, nu vrei să devii domnul ei...? Spui 
că nu poţi să încalci poruncile lui Hristos...! Însă ce ne spune Domnul în 
Evanghelie; «De aceea va lăsa omul pe tatăl său şi pe mama sa şi se va uni cu 
femeia sa şi vor fi amândoi un trup»! Şi apostolul nu spune: «...mai bine este să 
se căsătorească decât să ardă»? Nu le este permis văduvelor să se căsătorească a 
doua oară? De vreme ce nu eşti călugăr şi nu ai depus voturi monahale de ce te 
amărăşti cu aceste chinuri amare? Pentru care motiv nu vrei să te căsătoreşti? 
Dacă mori în această situație cine te va lăuda? Care om, de la Adam şi până 
astăzi a neglijat femeia, în afară de monahi? Ce au făcut Avraam, Isaac, lacov? 
Încă şi dreptul Iosif, după ce a scăpat de ispita femeii egiptene ce a făcut? S-a 
căsătorit! Şi tu, dacă scapi cu viaţă, poate că te vei căsători în viitor, fie şi cu o 
altă femeie. Şi cine atunci nu te va judeca, pentru prostia de a fi dat cu piciorul 

unei astfel de ocazii...? Nu este mai de preferat pentru tine, să te predai acestei 
principese, să te eliberezi de robie şi să devii principe...? 


Însă binecuvântatul Moise răspunse: 

- Fraţii mei şi bunii mei prieteni, voi mă sfătuiţi în chip foarte priceput. Însă eu 
cred că şoaptele vicleanului şarpe către Eva, nu au fost mai rele decât sfaturile 
voastre. Mă presaţi să mă predau acestei femei, însă nu voi face sub nici o formă 
acest lucru. Chiar dacă voi muri în aceste lanţuri, sper cu o şi mai mare 
siguranţă că voi afla milă în faţa lui Dumnezeu. Dacă aşa ar sta lucrurile, adică 
să se fi salvat toţi drepții prin intermediul căsătoriei, aflați deci că eu nu sunt 
drept. Eu sunt păcătos şi de aceea nu mă voi putea salva alături de această 
femeie. Dacă dreptul Iosif s-ar fi predat femeii lui Putifar, nu ar mai fi devenit 
apoi al doilea după faraon. Dumnezeu a văzut răbdarea sa şi i-a dăruit această 
putere. Şi de aceea a fost slăvit în toate veacurile, pentru răbdare şi virtute şi nu 
pentru că a lăsat în urma sa pe fiii săi. Eu însă nici regatul Egiptului nu mi-l 
doresc, nici putere lumească nu caut, nici în ţara polonilor nu vreau să trăiesc şi 
nici în patria mea nu-mi doresc vreo mărire. De toate acestea mă lepăd pentru a 
câştiga Împărăţia Cerurilor. Şi dacă voi scăpa cu viaţă din mâinile acestei femei, 
vreau să mă dedic vieţii monahale. 


Pentru că Domnul ne spune în Evanghelia Sa: «Oricine a lăsat case sau fraţi, sau 
surori, sau tată, sau mamă, sau femeie, sau copii, sau ţarine, pentru numele Meu, 
înmulţit va lua înapoi şi va moşteni viaţa veşnică». Pe Hristos deci să-l ascult, 
sau pe voi? Şi apostolul zice desigur că «mai bine să se căsătorească decât să 
ardă», însă mai înainte de aceasta ce subliniază: «Celor ce sunt necăsătoriți şi 
văduvelor le spun: Bine este pentru ei să rămână ca şi mine. Dacă însă nu pot să 
se înfrâneze să se căsătorească». Şi mai Jos spune: «Cel necăsătorit se îngrijeşte 
de cele ale Domnului, cum să placă Domnului. Cel ce s-a căsătorit se îngrijeşte 
de cele ale lumii, cum să placă femeii». Pe cine deci să ascult, pe voi sau pe 
apostol...? Şi pe cine este mai bine să slujească cineva, pe Hristos sau pe 
femeie...? Apostolul spune din nou: «Robu să asculte de stăpânii lor întru cele 
bune». Aflaţi deci că frumuseţea acestei femei nu mă atrage deloc. Şi nici nu 
poate aceasta să mă îndepărteze de Mirele sufletului meu care este Hristos. 


Când stăpâna află de toate acestea, puse la cale un alt plan viclean. A dat ordin 
ca Moise să fie frumos îmbrăcat, urcat pe un cal împodobit şi purtat prin toate 
oraşele şi satele pe care aceasta le avea sub stăpânire, însoţit de o aleasă cava- 
lerie. Ea călărea lângă dânsul pe un alt cal. 


După ce-i arătă toate domeniile sale, îi spuse: 
- Toate aceste locuri sunt ale tale. Tot poporul care locuieşte pe ele îți aparţine. 
Poţi să faci cu toate acestea tot ce vrei. 

Apoi se întoarse către supuşii ei şi le spuse: 
- Acesta este domnul şi soţul meu! Cu toţii să-l respectaţi şi să-l ascultați! 


Sfântul însă râse de toată această punere în scenă a pătimaşei femei şi-i spuse: 

- Degeaba te chinuieşti. Nu mă poţi atrage cu lucrurile cele trecătoare ale acestei 
lumi şi nici nu-mi poţi fura bogăția mea duhovnicească. Hotărăşte-te odată şi nu 
te mai strădui atâta, degeaba, ca să mă câştigi. 


Femeia se înfurie din cale afară. 

- Al uitat că te-am cumpărat...? striga ca o lupoaică sălbatică. Cine te poate scă- 
pa din mâinile mele? Nu vei scăpa viu! Te voi chinui fără milă şi apoi te voi 
ucide! 


- Nu mi-e frică de amenințările tale, răspunse cu curaj fericitul. Şi dacă va vrea 
Dumnezeu nu voi întârzia să mă fac monah. 


Viziunea cuviosului se împlini foarte curând în chip minunat, prin grija prea 
bunului Dumnezeu, care pe toate le împlineşte după a Sa bunăvoire. S-a întâm- 
plat deci să treacă pe acolo în acele zile un ieromonah de la Sfântul Munte. Prin 
pronia divină îl întâlni pe fericitul Moise, află despre chinurile la care era supus 
şi despre dorinţa sa fierbinte de a deveni monah şi-l tunse pe ascuns în mona- 
hism. Apoi îl sfătui să-şi păstreze cu orice preţ curăţenia trupească şi sufletească 
şi să nu se predea celui vrăjmaş. Îi dori să scape cât mai curând de acea femeie 
desfrânată şi apoi plecă. Pe acest ieromonah de la Sfântul Munte l-au căutat apoi 
peste tot slujitorii de la curte, dar nu a mai fost de găsit. 


Femeia, după ce şi-a pierdut orice speranţă de a-l câştiga pe Moise de bunăvoie, 
îl predă din nou în mâinile chinuitorilor. L-au întins pe o bancă de piatră şi l-au 
bătut fără milă cu nuiele de fier, până când pământul a fost botezat de sângele 
său. În timp ce-l loveau îi spuneau: 

- Ascultă de stăpâna ta şi împlineşte-i voia. Dacă nu vei asculta îți vom face 
trupul bucăţi. Nu ai nici o scăpare. Îţi vei da sufletul cu amar după nesfârşite 
chinuri. Ai milă de tinereţile tale. Dezbracă-te de această zdreanţă, poartă 
veşmântul cel scump şi vei scăpa de chinurile pe care ţi le pregătim în conti- 
nuare. 


Însă fericitul le răspunse cu curaj: 

- Fraţilor, faceţi aceea ce vi s-a ordonat şi nu mai amânaţi nimic. Niciodată nu- 
mi voi încălca promisiunile mele monahale şi nu mă voi dezlipi de dragostea 
pentru Dumnezeu. Nici durerile, nici focul, nici rănile nu mă pot despărţi de 
Domnul şi de viaţa cea îngerească. Această femeie a întunericului îşi arată fără 
ruşine desfrânarea ei. Nici de Dumnezeu nu se teme şi nici de oameni nu se 

ruşinează, forțându-mă cu impertinenţă să cad în desfrânare şi în corupere. Dar 
nu voi urma niciodată jalnicei ei voințe. 


Era turbată principesa din cauza rezistenţei bravului ostaş al lui Hristos. Tre- 
cuseră deja şase ani de când acest rob în stătea împotrivă şi dorea cu orice preţ să 
se răzbune pentru această jignire pe care 1-0 făcuse. Trimise deci o scrisoare 
regelui Bolieslav în care-i scria: «Ştii bine, regele meu, că soţul meu a murit pe 
câmpul de bătălie, luptând cu curaj alături tine. După aceasta tu mi-ai dat 
libertatea să-mi aleg pe oricine mi-ar place, ca să fie soţul meu. M-am 
îndrăgostit deci de un prea frumos tânăr, care era printre prizonierii tăi, l-am 
eliberat, l-am adus la palatul meu, i-am dăruit toată averea mea, l-am făcut 
domn al pământului meu, al poporului şi al meu însămi. El însă nu a prețuit 
nimic din toate acestea. De multe ori l-am chinuit cu înfometare şi cu bătăi, dar 
cu toate acestea nu am reuşit să-l fac bărbatul meu. Au trecut deja şase ani de 
când îl chinuiesc şi de când mă chinuieşte. Însă această inimă de piatră suferă 
toate chinurile şi nu se smerește în faţa mea. De curând chiar, a devenit şi 
monah prin mâinile unui călugăr necunoscut ce a trecut pe aici. Ce mă sfătuieşti 
deci să fac?» 


Bolieslav a ordonat să se înfăţişeze amândoi înaintea sa. Când au venit, a înce- 
put să-l sfătuiască insistent pe Moise ca să asculte de stăpâna sa. La sfârşit îi 
spuse: 

- Cine poate fi mai neînţelegător decât tine, care te privezi pe tine însuţi de la 
atâtea bunuri şi preferi atâtea chinuri amare...? Află deci că de tine depinde 
acum dacă vei trăi sau vei fi ucis. Fie vei face voia stăpânei tale şi vei afla cinste 
şi măriri, fie vei muri de o moarte îngrozitoare. 


Apoi regele se întoarse către femeie şi-i spuse cu asprime: 

- Nu este cu putinţă ca prizonierul pe care l-ai cumpărat să facă de capul lui. Tu 
eşti stăpâna şi el este robul tău. Dacă nu va asculta trebuie să-i dai o lecţie bună, 
astfel încât şi ceilalți robi şi prizonieri să ia aminte şi să nu îndrăznească să se 
răscoale împotriva domnilor lor. 


Atunci binecuvântatul Moise îi spuse regelui: 

- Domnul îmi spune: «Ce-i va folosi omului dacă va câştiga lumea întreagă şi-şi 
va pierde sufletul său?» Cum deci îmi promiţi slavă şi cinstiri, când tu însuţi şi 
această femeie veţi muri peste puţină vreme...! 


Această profeție a lui Moise nu întârzie să se împlinească. Mai întâi însă mai 
avu de pătimit şi alte chinuri din partea viclenei femei. Având acum şi acordul 
regelui, îl provoca neîncetat şi fără ruşine ca să păcătuiască cu ea. 

- Degeaba te chinuieşti, îi răspundea cuviosul. Trebuie să mă crezi foarte prost 
sau incapabil, încercând să mă faci să cad în mrejele tale. Te refuz însă ca pe o 
neruşinată şi femeie fără frică de Dumnezeu. 


Atunci aceea, ajunsă deja la disperare, ordonă să i se dea câte o sută de bice în 
fiecare zi şi apoi să i se taie mâinile şi picioarele. Peste câteva zile chinuitul 
Moise era căzut jos, într-o baltă de sânge, căzut în nesimţire, ca şi cum ar fi 
murit. Abia dacă mai respira. 


Între timp regele Bolieslav, vrând să-i dea satisfacţie principesei supărate, ordo- 
nă să fie alungaţi toți călugării din Polonia. 


Însă Domnul îl răsplăti foarte curând pentru fapta sa rea. Într-o noapte regele 
muri brusc, fără să se ştie din ce cauză. A doua zi izbucni o răscoală a poporului 
în toată ţara. Majoritatea boierilor au fost ucişi, printre aceştia numărându-se şi 
principesa care-l chinuia pe robul lui Dumnezeu. 


După moartea acesteia bunul Moise fu eliberat şi cu sănătatea zdruncinată de 
atâtea chinuri porni în căutarea unei mănăstiri în care să se dedice Domnului. 
Ajunse cu mare greutate la mănăstirea Peşterilor de la Kiev, abia purtându-şi 
trupul său plin de răni, dar încununat de coroana victoriei, ca un brav ostaş al lui 
Hristos. 


lar Domnul, după toate acestea, îi dărui harisma de a alunga patimile cele 
trupeşti din cei care veneau să-i ceară ajutorul. 


SR ae 3 


Odată unul dintre monahii de la peşteri, care era greu chinuit de demonul cur- 
viei a venit la Sfântul Moise. L-a rugat să-l ajute şi i-a spus: 

- Tot ceea ce-mi vei spune eu o voi respecta până la moarte. 

- Cât vei trăi să nu mai vorbeşti niciodată cu vreo femeie, i-a spus cuviosul. 


Apoi îşi ridică bastonul, cu care întotdeauna se ajuta la mers, din cauza rănilor 
avute în trecut, şi-l atinse pe tânărul monah în piept. Indată ispitele au încetat şi 
de atunci nu a mai fost luptat de dorinţele trupeşti. 


Fericitul Moise a ajuns cu ajutorul harului lui Dumnezeu la adânci bătrâneți, la 
sfârşitul vieţii sale pământeşti, după ce prin viaţa sa ascetică şi prin pătimirile 
avute, s-a învrednicit şi el să vadă pe Dumnezeu, ca oarecând marele Moise în 
pustiu, şi să strălucească prin virtutea şi prin minunile sale pe tot cuprinsul 
pământului rusesc. 

Era 26 iunie când a trecut la Domnul şi s-a odihnit de toate eforturile şi chinurile 
îndurate. Dumnezeu l-a slăvit pentru răbdarea sa, dăruind şi sfintelor sale moa- 
şte putere împotriva patimilor trupeşti. 


Cartea: Patericul Lavrei peşterilor de la Kiev 


Sursa: 
http://www.pateric.ro/cuviosul-moise-ungarul/ 

Sfântul cuvios loan mult pătimitorul de la Lavra Peşterilor din Kiev, 
Ucraina (18 iulie) 


Acesta a fost un pustnic zăvorât nevoitor în marea Lavră a Peşterilor, care 
vreme de 30 de ani s-a luptat cu patima desfrânării, căreia i-a stat necontenit îm- 

potrivă şi pe care a biruit-o cu harul lui Dumnezeu şi atingându-se de moaştele 
Sfântului cuvios Moise Ungurul (pomenit la 26 iulie). 


Graiul este neputincios să înfățişeze inimilor noastre grozăvia şi urâciunea 
luptei purtate de dânsul un număr aşa îndelungat de ani. 


La început, vreme de 3 ani, nu mânca nimic vreme de două-trei zile şi uneori 
chiar o săptămână întreagă. Priveghea în fiecare noapte, se ruga neîncetat. 


Descumpănit, merse la mormântul Sfântului cuvios Antonie, ctitor al marii 
lavre, unde petrecu 3 zile şi 3 nopţi fără hrană şi apă. 


Acolo auzi vocea cuviosului Antonie spunându-i: 
— Ioane... loane...! Trebuie să rămâi aici la peştera mea, să trăieşti zăvorât în 
linişte şi rugăciune. lar Domnul te va elibera de acest război al vrăjmaşului. 


Primind binecuvântarea stareţului, Sfântul loan se zăvori în acel loc umed, 
strâmt, întunecos şi aspru, unde vreme de 30 de ani se luptă cu gândurile viclene 
şi cu patimile. În vremea aceea, din pricina grozăviei războiului trupesc, îşi 
scoase hainele şi îşi atârnă de mâini şi de picioare nişte fiare grele, însă fără a 
afla izbăvire. Atunci săpă în nisipul umed din peşteră o gropă adâncă în care 
intră până peste brâu. 


În noaptea Învierii, fiind luptat de un diavol cumplit, strigă dintru adâncuri la 
Dumnezeu cerându-l milostivirea. 


Atunci văzu o lumină cerească, fiara cumplită dispăru şi auzi o voce spunându-i: 
— Ioane... loane...! Te-am ajutat, precum Mi-ai cerut. Ai grijă de acum de 
sufletul tău, ca să nu păţeşti altele mai rele în veacul viitor! 


— Doamne, întrebă Sfântul loan cu mâhnire, de ce m-ai lăsat atât de mult să mă 
chinuiesc? 


— Te-am încercat după puterea răbdării tale. Trecând astfel focul ispitelor, te vei 
înfăţişa dinaintea Mea curat ca aurul. Niciodată nu îngădui să fie încercat un om 
mai presus de puterile sale, ca să nu fie batjocorit şi învins de şarpele cel rău şi 
viclean. Tu însă, ca să scapi de războiul patimilor trupeşti, roagă-te la Sfântul 
Moise Ungurul. Acesta se arătă mai puternic chiar decât dreptul Iosif în cumin- 
țenie, şi de aceea îi poate ajuta foarte mult pe cei ce sunt luptaţi de patima 
curviei. 


Atunci Sfântul loan strigă: 
— Doamne, pentru rugăciunile cuviosului Moise, miluieşte-mă! 

Troparul Cuviosului 

Ca un alt Iosif, al curăției și 
al fecioriei iubitor, cinstitule 
şi la fel cu îngerii, Moise, 
cu cântări sfinte te cinstim 
noi, păcătoşii; cu sârguință 
ne rugăm ție: roagă pe 
Hristos Domnul, să vindece 
patimile noastre și să ne 
dăruiască nouă mare milă. 

